“Ki lẹ waa ro pe yoo ṣẹlẹ to ba lọọ jẹ ẹlẹsin Musulumi lawọn mejeeji ti wọn wa nipo agbara aarẹ? Ọrọ naa maa buru gidi ni o. Ofin ilẹ wa sọrọ nipa igbelarugẹ awọn ẹsin lọgbọọgba. “Ẹgbẹ to ba fẹẹ gbiyanju ẹ wo, lati fa aarẹ ati igbakeji ẹlẹsin kan naa kalẹ, ẹ jẹ ki wọn gbidanwo ẹ na, igba yẹn ni wọn maa mọ pe awa Kirisitẹni ko ṣee fọwọ rọ sẹyin rara. “Gbogbo wa la jọ ni orileede yii. Ti wọn ba gbiyanju ẹ wo, wọn maa jẹ iyan wọn niṣu. “Abiọla ati Kingibe tawọn kan n pariwo pe wọn ti ṣe bẹẹ ri, ẹ bi wọn leere pe ibo ni wọn ba yara ja.


Ẹgbẹ Onigbagbọ fariga: A ko ni i ṣatilẹyin fun ẹgbẹ to ba fa aarẹ ati igbakeji to jẹ ẹlẹsin kan naa kalẹ

“Gbogbo wa la jọ ni orileede yii. Ti wọn ba gbiyanju ẹ wo, wọn maa jẹ iyan wọn niṣu. “Abiọla ati Kingibe tawọn kan n pariwo pe wọn ti ṣe bẹẹ ri, ẹ bi wọn leere pe ibo ni wọn ba yara ja. Bẹẹ igba yẹn niyẹn o, ẹ jẹ kawọn tode oni yii dan an wo, wọn maa dan an tan ni.” Bẹẹ ni ẹgbẹ CAN ṣekilọ.


Bẹẹ igba yẹn niyẹn o, ẹ jẹ kawọn tode oni yii dan an wo, wọn maa dan an tan ni.” Bẹẹ ni ẹgbẹ CAN ṣekilọ.


Wakilu to purọ pe Boko Haram ti wọlu Imọsan loun fẹẹ fi ṣẹru ba araalu lasan ni

Gbenga Amos, Abẹokuta Erekere, ere egele ti ọkunrin yii, Wakilu Ogundairo, ṣe niluu Imọsan, Ijẹbu, nipinlẹ Ogun, ti sọ ọ dero ahamọ awọn ọlọpaa bayii o, afaimọ ni ere naa ko si ni i gbe e dewaju adajọ, nitori iwa to hu ọhun ko awọn ọlọpaa ati araalu si ṣibaṣibo gidi, wọn l’ere buruku ni. Ohun ti a gbọ latẹnu Alukoro ileeṣẹ ọlọpaa ipinlẹ Ogun, DSP Abimbọla Oyeyẹmi, ni pe niṣe ni Wakilu ronu ohun ti yoo ṣe ti ko ri, lo ba lọọ sa pamọ sibi kan lọjọ keje, oṣu Kẹfa, o ṣi ikanni Wasaapu rẹ silẹ lori ẹrọ ayelujara, lo ba bẹrẹ si i ka ohun ara rẹ silẹ, bẹẹ lo kegbajare pe eemọ ti wọlu awọn o, o loun ri awọn Boko Haram rẹpẹtẹ, wọn si ti fẹẹ ya bo ilu naa. Bo ṣe gba rẹkọọdu ọrọ naa tan lo bẹrẹ si i fi i ṣọwọ sawọn eeyan, kia ni ọrọ naa ti n tan kaakiri, lawọn araalu ba ko ọkan soke, ibẹru-bojo mu wọn, awọn kan si ti n sa jade niluu, gbogbo wọn o mọ ibi ti wọn tiẹ le dori kọ, kaluku lo n sa asala fẹmii wọn lai ri nnkan to n le wọn. Awọn kan lara wọn keboosi lọ si teṣan ọlọpaa, Kọmiṣanna ọlọpaa ipinlẹ Ogun, CP Lanre Bankọle, paṣẹ ki DPO ẹka ileeṣẹ wọn ni Ọbalende, SP Salami Murphy, ko awọn ẹmẹwaa rẹ lọọ koju awọn afẹmiṣofo naa, lai mọ pe irọ lo wa nidii iboosi ti wọn gbọ. Ṣa, Oyeyẹmi ni abarebabọ wahala awọn ọlọpaa, wọn ko ri Boko Haram kankan nibi ti Wakilu sọ pe wọn wa, awọn ti wọn ri nibẹ ko ju awọn alagbaro ati awọn agbẹ ti wọn jẹ ọmọ ipinlẹ Benue lọ, inu oko wọn lawọn yẹn wa jẹẹjẹ ti wọn n ṣiṣẹ bii akura lọ ni tiwọn. Awọn ọtẹlẹmuyẹ bẹrẹ iwadii lati mọ ẹni to ko ipaya baraalu bẹẹ, ko si pẹ rara tọwọ fi ba Wakilu.


Awọn kan lara wọn keboosi lọ si teṣan ọlọpaa, Kọmiṣanna ọlọpaa ipinlẹ Ogun, CP Lanre Bankọle, paṣẹ ki DPO ẹka ileeṣẹ wọn ni Ọbalende, SP Salami Murphy, ko awọn ẹmẹwaa rẹ lọọ koju awọn afẹmiṣofo naa, lai mọ pe irọ lo wa nidii iboosi ti wọn gbọ. Ṣa, Oyeyẹmi ni abarebabọ wahala awọn ọlọpaa, wọn ko ri Boko Haram kankan nibi ti Wakilu sọ pe wọn wa, awọn ti wọn ri nibẹ ko ju awọn alagbaro ati awọn agbẹ ti wọn jẹ ọmọ ipinlẹ Benue lọ, inu oko wọn lawọn yẹn wa jẹẹjẹ ti wọn n ṣiṣẹ bii akura lọ ni tiwọn. Awọn ọtẹlẹmuyẹ bẹrẹ iwadii lati mọ ẹni to ko ipaya baraalu bẹẹ, ko si pẹ rara tọwọ fi ba Wakilu. O sọ fun wọn ni teṣan ọlọpaa pe ere loun n ṣe ni toun, oun kan fẹẹ mu wọn nigan-an ni, o loun ko mọ pe ọrọ naa yoo da yanpọn-yanrin bẹẹ silẹ. Kọmiṣanna ọlọpaa ti ni kawọn ọtẹlẹmuyẹ tubọ ṣiṣẹ iwadii nipa afurasi ọdaran naa, ki wọn too mọ igbesẹ to kan lori ọrọ ẹ.


O sọ fun wọn ni teṣan ọlọpaa pe ere loun n ṣe ni toun, oun kan fẹẹ mu wọn nigan-an ni, o loun ko mọ pe ọrọ naa yoo da yanpọn-yanrin bẹẹ silẹ. Kọmiṣanna ọlọpaa ti ni kawọn ọtẹlẹmuyẹ tubọ ṣiṣẹ iwadii nipa afurasi ọdaran naa, ki wọn too mọ igbesẹ to kan lori ọrọ ẹ.


Ileeṣẹ eto idajọ ti gba Onidaajọ Oloyede, obinrin tijọba Arẹgbẹṣọla da duro l’Ọṣun, pada sẹnu iṣẹ

Florence Babaṣọla, Oṣogbo Odu ni Onidaajọ Ọlamide Oloyede, obinrin adajọ kan to kọ lẹta sijọba Gomina Arẹgbẹṣọla lọdun 2016 lori iya to n jẹ awọn oṣiṣẹ ijọba atawọn oṣiṣẹ-fẹyinti, ki i ṣe aimọ foloko. Gbogbo agbaye lo mọ nigba naa pe wọn da a duro lẹnu iṣẹ adajọ lẹyin to kọ lẹta naa, ṣugbọn ni bayii, igbimọ to n ṣakoso ẹka eto-idajọ lorileede yii (National Judicial Commission) ti fun un niwee pe ko pada sẹnu iṣẹ bayii. Gẹgẹ bi Alaroye ṣe gbọ, ninu ipade ti ajọ NJC ṣe lọjọ kọkanla, oṣu Karun-un, ọdun yii, lẹyin ti ile-ẹjọ giga ijọba apapọ to wa niluu Abuja ti da Oloyede lare, ni wọn ti pinnu lori igbesẹ naa pe ko pada sẹnu iṣẹ. Lẹyin aṣẹ NJC yii, Oloyede ko ri iwe kankan lati ti ipinnu yii lẹyin, ọjọ kin-in-ni, oṣu Kẹfa, ọdun yii, ni igbimọ to n ri si ẹka eto-idajọ nipinlẹ Ọṣun too fun un ni lẹta. Wahala Onidaajọ Oloyede bẹrẹ lọdun 2016, nigba to kọwe sileegbimọ aṣofin ipinlẹ Ọṣun lati yẹ idi Gomina Arẹgbẹṣọla wo pẹlu oniruuru ẹsun to fi kan an sinu lẹta naa. Ohun to ṣe yii lo mu ki awọn kan ti wọn pe ara wọn ni Osun Civil Societies Coalition, kọwe ẹsun si ajọ NJC pe ki wọn fi ọwọ osi juwe ile fun un nitori adajọ ko gbọdọ gbe si ẹnikẹni lẹyin, ko si gbọdọ da si ọrọ to ba n ṣẹlẹ layiika rẹ.


Lẹyin aṣẹ NJC yii, Oloyede ko ri iwe kankan lati ti ipinnu yii lẹyin, ọjọ kin-in-ni, oṣu Kẹfa, ọdun yii, ni igbimọ to n ri si ẹka eto-idajọ nipinlẹ Ọṣun too fun un ni lẹta. Wahala Onidaajọ Oloyede bẹrẹ lọdun 2016, nigba to kọwe sileegbimọ aṣofin ipinlẹ Ọṣun lati yẹ idi Gomina Arẹgbẹṣọla wo pẹlu oniruuru ẹsun to fi kan an sinu lẹta naa. Ohun to ṣe yii lo mu ki awọn kan ti wọn pe ara wọn ni Osun Civil Societies Coalition, kọwe ẹsun si ajọ NJC pe ki wọn fi ọwọ osi juwe ile fun un nitori adajọ ko gbọdọ gbe si ẹnikẹni lẹyin, ko si gbọdọ da si ọrọ to ba n ṣẹlẹ layiika rẹ. Bayii ni Oloyede, nipasẹ agbẹjọro rẹ, J. Daudu, fori le ile-ẹjọ giga ijọba apapọ niluu Abuja, ti ile-ẹjọ si da a lare loṣu Kẹfa, ọdun 2021, ko too di pe awọn NJC gba a pada loṣu Karun-un ọdun yii. Alaroye gbọ pe ile-ẹjọ giga ijọba ipinlẹ Ọṣun kan to wa lagbegbe Ileṣa, lobinrin adajọ ti awọn oṣiṣẹ-fẹyinti nigba naa fun ni apejẹ ‘Mọremi’ wa bayii. Amọ ṣa, ẹgbẹ kan, The Osun Mastermind, ti gboriyin funjọba ipinlẹ Ọṣun pẹlu igbesẹ gbigba Onidaajọ Oloyede pada si aaye rẹ, bo tilẹ jẹ pe ‘iwa-ọdaju’ naa ti pẹ ju, sibẹ, wọn ni Oyetọla ṣe daadaa pẹlu bo ṣe tẹle aṣẹ ile-ẹjọ.


Bayii ni Oloyede, nipasẹ agbẹjọro rẹ, J. Daudu, fori le ile-ẹjọ giga ijọba apapọ niluu Abuja, ti ile-ẹjọ si da a lare loṣu Kẹfa, ọdun 2021, ko too di pe awọn NJC gba a pada loṣu Karun-un ọdun yii. Alaroye gbọ pe ile-ẹjọ giga ijọba ipinlẹ Ọṣun kan to wa lagbegbe Ileṣa, lobinrin adajọ ti awọn oṣiṣẹ-fẹyinti nigba naa fun ni apejẹ ‘Mọremi’ wa bayii. Amọ ṣa, ẹgbẹ kan, The Osun Mastermind, ti gboriyin funjọba ipinlẹ Ọṣun pẹlu igbesẹ gbigba Onidaajọ Oloyede pada si aaye rẹ, bo tilẹ jẹ pe ‘iwa-ọdaju’ naa ti pẹ ju, sibẹ, wọn ni Oyetọla ṣe daadaa pẹlu bo ṣe tẹle aṣẹ ile-ẹjọ. Alakooso ẹgbẹ naa, Dokita Wasiu Oyedokun-Alli, waa rọ ijọba lati tẹsiwaju ninu ilana idajọ ododo ati ti alaafia to gun le.


Alakooso ẹgbẹ naa, Dokita Wasiu Oyedokun-Alli, waa rọ ijọba lati tẹsiwaju ninu ilana idajọ ododo ati ti alaafia to gun le.


Adajọ ti ni ki wọn yẹgi fawọn Fulani tọwọ tẹ lori iku ọmọ Baba Faṣọranti

Oluṣẹyẹ Iyiade, Akurẹ Adajọ Ile-ẹjọ giga keje to wa l’Akurẹ, Onidaajọ Williams Ọlamide, ti dajọ iku fun mẹta ninu awọn ọdaran tọwọ tẹ lori ọrọ iku Funkẹ Arakunrin, ọmọ Oloye Reuben Faṣọranti, ti awọn agbebọn kan yinbọn pa loju ọna Marosẹ Ọrẹ si Ijẹbu-Ode, lọjọ kejila, ọsu Kẹje, ọdun 2019, lẹni ọdun mejidinlọgọta. Ko pẹ rara sigba tiṣẹlẹ yii waye tọwọ awọn agbofinro fi tẹ awọn mẹrin, Muhammed Shehu Usman, Mazaje Lawal, Adamu Adamu ti inagijẹ rẹ n jẹ Chairman ati Auwalu Abubakar lori ẹsun pe wọn mọ nipa iku Oloogbe ọhun. Mẹta ninu awọn odaran ọhun, Muhammed Shehu Usman, Mazaje Lawal ati Adamu Adamu ni wọn fẹsun mẹjọ ọtọọtọ kan lasiko igbẹjọ. Lara ẹsun ti wọn fi kan wọn ni, igbimọ pọ huwa to lodi sofin, ipaniyan, ijinigbe, idigunjale, iditẹ atawọn ẹsun mi-in, ṣugbọn to jẹ pe ẹsun kan ṣoṣo, siṣe onigbọwọ fun awọn ọdaran ni wọn fi kan Auwalu to jẹ ẹni kẹrin wọn. Agbẹjọro fun ijọba ipinlẹ Ondo, Amofin Charles Titiloye ni gbogbo ẹsun ti wọn fi kan awọn olujẹjọ naa lo ta ko iwe ofin ipinlẹ Ondo ati ti orilẹ-ede Naijiria. Nigba to n gbe idajọ rẹ kalẹ lẹyin ọpọlọpọ atotonu lati ẹnu kọmiṣanna feto idajọ nipinlẹ Ondo to tun jẹ agbefọba ati Amofin Ọbafẹmi Bawa to jẹ agbẹnusọ fawọn olujẹjọ, Onidaajọ Ọlamide ni gbogbo ẹri ti wọn fi siwaju ile-ẹjọ lo fidi rẹ mulẹ pe awọn Muhammed Shehu Usman, Mazaje Lawal ati Adamu Adamu jẹbi awọn ẹsun mẹsẹẹsan-an ti wọn fi kan wọn.


Lara ẹsun ti wọn fi kan wọn ni, igbimọ pọ huwa to lodi sofin, ipaniyan, ijinigbe, idigunjale, iditẹ atawọn ẹsun mi-in, ṣugbọn to jẹ pe ẹsun kan ṣoṣo, siṣe onigbọwọ fun awọn ọdaran ni wọn fi kan Auwalu to jẹ ẹni kẹrin wọn. Agbẹjọro fun ijọba ipinlẹ Ondo, Amofin Charles Titiloye ni gbogbo ẹsun ti wọn fi kan awọn olujẹjọ naa lo ta ko iwe ofin ipinlẹ Ondo ati ti orilẹ-ede Naijiria. Nigba to n gbe idajọ rẹ kalẹ lẹyin ọpọlọpọ atotonu lati ẹnu kọmiṣanna feto idajọ nipinlẹ Ondo to tun jẹ agbefọba ati Amofin Ọbafẹmi Bawa to jẹ agbẹnusọ fawọn olujẹjọ, Onidaajọ Ọlamide ni gbogbo ẹri ti wọn fi siwaju ile-ẹjọ lo fidi rẹ mulẹ pe awọn Muhammed Shehu Usman, Mazaje Lawal ati Adamu Adamu jẹbi awọn ẹsun mẹsẹẹsan-an ti wọn fi kan wọn. Adajọ ni awọn ọdaran mẹtẹẹta gbọdọ lọọ fẹwọn ọdun meje meje jura lori jijẹbi ẹsun kin-in-ni, ikẹta, ẹkarun-un ati ekeje, o ni oun fi wọn sẹwọn gbere lori ẹsun kẹfa eyi to ni i ṣe pẹlu idigunjale ati ṣiṣe amulo awọn nnkan ija oloro. Lẹyin naa lo waa pasẹ pe ki wọn lọọ yẹgi fun wọn titi ti ẹmi yoo fi bọ lara wọn lori jijẹbi ẹsun ipaniyan eyi ti i ṣe ẹsun keji ati ikẹjọ ti wọn fi kan wọn. Ẹni kẹrin wọn, Auwalu, ladajọ ni ko maa lọ sile rẹ layọ ati alaafia pẹlu bo ṣe juwe ẹsun ti wọn fi kan an bii eyi ti ko lẹsẹ nilẹ.


Adajọ ni awọn ọdaran mẹtẹẹta gbọdọ lọọ fẹwọn ọdun meje meje jura lori jijẹbi ẹsun kin-in-ni, ikẹta, ẹkarun-un ati ekeje, o ni oun fi wọn sẹwọn gbere lori ẹsun kẹfa eyi to ni i ṣe pẹlu idigunjale ati ṣiṣe amulo awọn nnkan ija oloro. Lẹyin naa lo waa pasẹ pe ki wọn lọọ yẹgi fun wọn titi ti ẹmi yoo fi bọ lara wọn lori jijẹbi ẹsun ipaniyan eyi ti i ṣe ẹsun keji ati ikẹjọ ti wọn fi kan wọn. Ẹni kẹrin wọn, Auwalu, ladajọ ni ko maa lọ sile rẹ layọ ati alaafia pẹlu bo ṣe juwe ẹsun ti wọn fi kan an bii eyi ti ko lẹsẹ nilẹ. Amofin Bawa to jẹ agbejoro ti ni o ṣee ṣe ki awọn si pẹjọ ko-tẹ-mi-lọrun lẹyin ti awọn ba ṣe ayẹwo iwe idajọ naa daadaa.


Amofin Bawa to jẹ agbejoro ti ni o ṣee ṣe ki awọn si pẹjọ ko-tẹ-mi-lọrun lẹyin ti awọn ba ṣe ayẹwo iwe idajọ naa daadaa.


Dọlapọ, iyawo Ọṣinbajo ki ọkọ rẹ: Ọmọluabi ni ọ, iwuri nla lo jẹ fun mi

Jọkẹ Amọri Iyawo Igbakeji Aarẹ orileede yii, Dọlapọ Ọṣinbajo, ti ki ọkọ rẹ, Yẹmi Ọṣinbajo, lẹyin to padanu anfaani lati ṣoju ẹgbẹ APC gẹgẹ bii oludije funpo aarẹ ti yoo waye lọdun to n bọ. Ninu ọrọ to kọ sori Instagraamu rẹ nipa ọkọ rẹ, Dọlapọ ni, ‘‘Oluleke, Ọmọluabi, Ọmọ ọkọ, Oninuure, Oniwapẹlẹ, Oniwatutu, Ọlọgbọn, Olododo Alaaanu, Iwuri nla lo jẹ fun mi!’’ Gbogbo awọn eeyan to ka ọrọ ti Dọlapọ kọ yii lo ti n ki i, ti wọn si n bu ọla fun un pe ọrọ gidi lo sọ, wọn ni aya rere lọọdẹ ọkọ ni. Bẹẹ ni wọn n kan saara si i pe obinrin rere ni fun atilẹyin nla to ṣe fun ọkọ rẹ. Bẹẹ lawọn eeyan si n bu ọla, ti wọn n sọrọ daadaa nipa Ọṣinbajo pe akikanju ọkunrin ni, akikanju ati ọmọluabi ni pẹlu.


Ẹgbẹ Afẹnifẹre ṣabẹwo ibanikẹdun si ilu Ọwọ

Jọkẹ Amọri Ẹgbẹ agba Yoruba nni, Afẹnifẹre, ti ṣabẹwo ibanikẹdun siluu Ọwọ, nipinlẹ Ondo, nibi ti wọn ti ki awọn eeyan ilu naa, Gomina Akeredolu, awọn ọmọ ijọ St Francis Catholic Church, ti iṣẹlẹ naa ti waye atawọn ti wọn fara pa ninu iṣẹlẹ naa, ti wọn si gbadura pe ki Ọlọrun dawọ aburu bẹẹ duro. Lasiko abẹwo naa ni wọn yọju si Gomina Akeredolu to gba wọn lalejo, bakan naa ni wọn fi ẹbun owo ta ijọ ti iṣẹlẹ yii ti ṣẹlẹ atawọn tiṣẹlẹ naa ṣẹlẹ si lọrẹ. Lara awọn to ṣabẹwo ibanikẹdun yii ni Olori ẹgbẹ Afẹnifẹre, Baba Ayọ Adebanjọ, Igbakeji wọn, Ọba Ọladipọ Ọlaitan, Oloye Olu Falae, Gomina ipinlẹ Ondo tẹlẹ, Oluṣẹgun Mimiko, Gomina Ogun tẹlẹ, Ọtunba Gbenga Daniel, Ọga ọlọpa to ti fẹyinti, Tunji Alapinni atawọn mi-in bẹẹ.


Nitori Tinubu, awọn ọmọ ita da ibọn bolẹ n’Ilẹ-Oluji, lawọn eeyan ba n sa kijokijo

Oluṣẹyẹ Iyiade, Akurẹ Ṣe lawọn eeyan n sa kijokijo pẹlu ibẹru nigba ti wọn n gbọ iro ibọn to n ro lakọlakọ laarin igboro Ilẹ-Oluji to jẹ ibujokoo ijọba ibilẹ Ilẹ-Oliji /Oke-Igbo, lalẹ Ọjọruu, Wẹsidee, ọsẹ ta a wa yii. Gẹgẹ ba a ṣe gbọ, lojiji lawọn eeyan ilu ọhun deedee n gbọ irọ ibọn ọhun to n dun leralera lagbegbe kan ti wọn n pe ni Roundabout, nitosi aafin Jẹgun ti Ilẹ-Oluji, ni nnkan bii aago mẹjọ alẹ ọjọ naa. Iṣẹlẹ ọhun ni wọn lo da jinnijinni to kọja afẹnusọ sara awọn araalu, paapaa awọn to n gbe lagbegbe ibi ti wọn ti sina ibọn bolẹ. ALAROYE fidi rẹ mulẹ ninu alaye ti araalu kan ta a forukọ bo laṣiiri ṣe fun wa nipa iṣẹlẹ ọhun pe bo tilẹ jẹ pe ilẹ ko ti i fi bẹẹ ṣu daadaa lasiko naa, kiakia lawọn eeyan ti sa wọ ile wọn, ti olukuluku si tilẹkun mọri nitori ibẹru. Ọpọ awọn tọrọ naa ka mọ igboro lo ni wọn fẹsẹ rin pada sile wọn nigba ti wọn ko ri ọkada tabi ọkọ gbe wọn. Nibi ti iṣẹlẹ ọhun ba awọn eeyan lẹru de, ọpọ awọn ọlọkada ni wọn n kọ lu ara wọn nibi ti wọn ti n sa asala fun ẹmi wọn, ti gbogbo nnkan si daru laarin asiko naa.


ALAROYE fidi rẹ mulẹ ninu alaye ti araalu kan ta a forukọ bo laṣiiri ṣe fun wa nipa iṣẹlẹ ọhun pe bo tilẹ jẹ pe ilẹ ko ti i fi bẹẹ ṣu daadaa lasiko naa, kiakia lawọn eeyan ti sa wọ ile wọn, ti olukuluku si tilẹkun mọri nitori ibẹru. Ọpọ awọn tọrọ naa ka mọ igboro lo ni wọn fẹsẹ rin pada sile wọn nigba ti wọn ko ri ọkada tabi ọkọ gbe wọn. Nibi ti iṣẹlẹ ọhun ba awọn eeyan lẹru de, ọpọ awọn ọlọkada ni wọn n kọ lu ara wọn nibi ti wọn ti n sa asala fun ẹmi wọn, ti gbogbo nnkan si daru laarin asiko naa. Lẹyin-o-rẹyin lo ni awọn ṣẹṣẹ n gbọ pe awọn eeyan kan ni wọn n yinbọn lati fi ayọ wọn han lori bi wọn ṣe kede orukọ Bọla Tinubu gẹgẹ bii ẹni to jawe olubori ninu eto idibo abẹle ẹgbẹ APC ti wọn di l’Abuja lọjọ Iṣẹgun, Tusidee, mọju Ọjọruu, Wẹsidee, ọsẹ yii. Ẹlomi-in to tun ba wa sọrọ ni ki i ṣe asiko yii ti ẹru iṣekupani to waye ninu ijọ Katoliiki Francis Mimọ, niluu Ọwọ, si wa lara awọn eeyan ipinlẹ Ondo lo yẹ kawọn alatilẹyin ẹgbẹ APC maa yinbọn lati fi ṣajọyọ jijawe olubori ẹnikẹni. Ọkunrin to ba wa sọrọ kẹyin ni o yẹ kawọn agbofinro ati Jẹgun ti Ilẹ-Oluji tete gbe igbesẹ lori ọrọ awọn janduku oloṣelu ọhun ko too pẹ ju, nitori pe iyẹn ki i ṣe igba akọkọ ti wọn n dẹru bawọn eeyan.


Lẹyin-o-rẹyin lo ni awọn ṣẹṣẹ n gbọ pe awọn eeyan kan ni wọn n yinbọn lati fi ayọ wọn han lori bi wọn ṣe kede orukọ Bọla Tinubu gẹgẹ bii ẹni to jawe olubori ninu eto idibo abẹle ẹgbẹ APC ti wọn di l’Abuja lọjọ Iṣẹgun, Tusidee, mọju Ọjọruu, Wẹsidee, ọsẹ yii. Ẹlomi-in to tun ba wa sọrọ ni ki i ṣe asiko yii ti ẹru iṣekupani to waye ninu ijọ Katoliiki Francis Mimọ, niluu Ọwọ, si wa lara awọn eeyan ipinlẹ Ondo lo yẹ kawọn alatilẹyin ẹgbẹ APC maa yinbọn lati fi ṣajọyọ jijawe olubori ẹnikẹni. Ọkunrin to ba wa sọrọ kẹyin ni o yẹ kawọn agbofinro ati Jẹgun ti Ilẹ-Oluji tete gbe igbesẹ lori ọrọ awọn janduku oloṣelu ọhun ko too pẹ ju, nitori pe iyẹn ki i ṣe igba akọkọ ti wọn n dẹru bawọn eeyan.


Ajọ INEC kede ọjọ ti wọn gbọdọ kọ orukọ awọn oludije dupo ranṣẹ

Monisọla Saka Ajo eleto idibo ilẹ wa, INEC, ti kede pe ọjọ kẹtadinlogun, oṣu Kẹfa, ni awọn fun awọn oludije dupo aarẹ di ti wọn gbọdọ forukọ ẹni ti yoo ṣe igbakeji wọn silẹ. Ajọ yii ṣekilọ pe ẹrọ ayelujara ti wọn yoo lo lati fi orukọ awọn oludije dupo aarẹ atawọn igbakeji wọn silẹ yoo funra rẹ ku ni deede aago mẹfa irọlẹ ọjọ Ẹti, Furaidee, ọjọ kẹtadinlogun, oṣu Kẹfa, ọdun 2022, latari eyi, ẹni to ba pẹ ko ni i ni anfaani lati fi orukọ rẹ sibẹ. Amọ ṣa o, fun ti ipo gomina atawọn ile-igbimọ aṣofin, ọjọ kin-in-ni si ọjọ kẹẹẹdogun, oṣu Keje, ọdun ta a wa yii, ni wọn yoo ṣe akojọ orukọ wọn sori ẹrọ ayelujara. Alaga ajọ INEC, Ọjọgbọn Mahmood Yakubu, lo kede eyi nibi ipade oun atawọn igbimọ ajọ eleto idibo l’Ọjọbọ, Tọsidee, niluu Abuja. Awọn ajọ yii tun tẹnu mọ ọn pe, orukọ awọn to ba jade ninu eto idibo abẹle awọn ẹgbẹ oṣelu gẹgẹ bi abala kẹrinlelọgọrin iwe ofin eleto idibo ṣe la a kalẹ lọdun 2002 lawọn yoo tẹwọ gba.


Tinubu ṣabẹwo si Yẹmi Ọṣinbajo

Adewumi Adegoke Ẹni ti wọn ṣẹṣẹ yan gẹgẹ bii oludije fun ẹgbẹ oṣelu APC funpo aarẹ, Aṣiwaju Tinubu, ti ṣabẹwo si Igbakeji Aarẹ, Ọjọgbọn Yẹmi Ọṣinbajo, ni ile ijọba, niluu Abuja, lalẹ Ọjọbọ, Tọsidee, ọsẹ yii. Lẹyin abẹwo to ṣe sọdọ Aarẹ Buhari lo ṣe abẹwo iyanu yii si ile Ọṣinbajo, ti wọn jọ ki ara wọn, ti Ọṣinbajo si ki i ku oriire iyansipo naa. Gomina ipinlẹ Eko, Babajide Sanwoolu wa ninu awọn to kọwọọrin pẹlu rẹ lọ sile Igbakeji Aarẹ naa.


Ọṣinbajo ranṣẹ ikini ku oriire si Bọla Tinubu

Jọkẹ Amọri Igbakeji Aarẹ ilẹ wa, Ọjọgbọn Yẹmi Ọṣinbajo, ti ranṣẹ ikini ku oriire si Aṣiwaju Bọla Tinubu ti wọn ṣẹṣẹ dibo yan gẹgẹ bii oludije funpo aarẹ lorukọ ẹgbẹ oṣelu APC ninu ibo ọdun 2023. Ninu ọrọ ikini rẹ lo ti sọ pe, ‘‘Mo ki Aṣiwaju Bọla Tinubu fun orire rẹ ninu eto idibo abẹle to ti jawe olubori lati dije dupo aarẹ lorukọ ẹgbẹ oṣelu APC ninu eto idibo to n bọ. ‘‘Bakan naa ni mo ki Aarẹ Muhammadu Buhari ati gbogbo awọn aṣaaju wa fun aṣeyọri ipade pataki yiyan aṣoju fun ipo aarẹ. ‘‘Fun ọpọlọpọ ọdun, ẹni ti o jẹ oludije ti yoo ṣoju wa yii ti fi ọpọlọpọ ifẹ jijẹ ọmọ orileede to daa ati ọkan akin pẹlu ipinnu han ninu gbigbe orileede wa ga. Ipa to ko ninu ijọba awa-ara-wa ati ilọsiwaju rẹ da a ya sọtọ. Bakan naa ni iriri rẹ yoo jẹ ohun to ṣe pataki ninu igbiyanju ẹgbẹ wa lati ri i pe a ni orileede ti aabo ati ilọsiwaju wa. ‘‘Si gbogbo ẹyin ọmọ ẹgbẹ wa, la fi pe ẹni ti ẹ dibo fun lasiko eto idibo abẹle to kọja yii, gbogbo wa gbọdọ wa ni iṣọkan, ka si gbaruku ti ẹni ti a dibo yan lati gbe asia ẹgbẹ wa lasiko idibo ọdun to n bọ yii lati ri i pe ẹgbẹ wa jawe olubori.


‘‘Fun ọpọlọpọ ọdun, ẹni ti o jẹ oludije ti yoo ṣoju wa yii ti fi ọpọlọpọ ifẹ jijẹ ọmọ orileede to daa ati ọkan akin pẹlu ipinnu han ninu gbigbe orileede wa ga. Ipa to ko ninu ijọba awa-ara-wa ati ilọsiwaju rẹ da a ya sọtọ. Bakan naa ni iriri rẹ yoo jẹ ohun to ṣe pataki ninu igbiyanju ẹgbẹ wa lati ri i pe a ni orileede ti aabo ati ilọsiwaju wa. ‘‘Si gbogbo ẹyin ọmọ ẹgbẹ wa, la fi pe ẹni ti ẹ dibo fun lasiko eto idibo abẹle to kọja yii, gbogbo wa gbọdọ wa ni iṣọkan, ka si gbaruku ti ẹni ti a dibo yan lati gbe asia ẹgbẹ wa lasiko idibo ọdun to n bọ yii lati ri i pe ẹgbẹ wa jawe olubori. ‘‘Gẹgẹ bii ọmọ ẹgbẹ Onitẹsiwaju tootọ, a gbọdọ duro giri, ki a si wa ni iṣọkan gẹgẹ bii ẹgbẹ lati mu erongba wa lati ṣagbekalẹ orileede ti yoo mu igbe aye to daa, ti o si rọrun fun awọn eeyan wa ṣẹ.’’ Bayii ni Ọṣinnbajo pari lẹta ikini ku oriire rẹ.


‘‘Gẹgẹ bii ọmọ ẹgbẹ Onitẹsiwaju tootọ, a gbọdọ duro giri, ki a si wa ni iṣọkan gẹgẹ bii ẹgbẹ lati mu erongba wa lati ṣagbekalẹ orileede ti yoo mu igbe aye to daa, ti o si rọrun fun awọn eeyan wa ṣẹ.’’ Bayii ni Ọṣinnbajo pari lẹta ikini ku oriire rẹ.


Amaechi ki Tinubu ku oriire, o ṣeleri atilẹyin fun un

Jọkẹ Amọle Minisita feto irinna ọkọ tẹlẹ to tun ti figba kan jẹ gomina ipinlẹ Rivers, Rotimi Amaechi, ti ki Aṣiwaju Bọla Tinubu ku oriire bo ṣe yege ninu ibo abẹle APC to kọja yii lati dupo aarẹ ẹgbẹ naa, bẹẹ lo ṣeleri atilẹyin fun un lasiko idibo ọdun 2023. Ninu iwe kan to kọ lati fi ki i ku oriire lo ti ni ‘Mo ki ọ ku oriire fun aṣeyege ti o tọ si ọ ti o ṣe lasiko idibo abẹle APC to waye ni ọjọ keje, oṣu Kẹfa yii, ireti mi ni pe wa a jawe olubori bi o ṣe n palẹmọ fun eto idibo naa ti yoo waye ni ọdun to n bọ. ‘Bi o ṣe bẹrẹ eto irinajo to lapẹẹrẹ yii, mo n fi idaniloju mi han si atilẹyin ati aṣeyọri rẹ ninu eto idibo ọdun to n bọ naa. Bẹẹ ni mo si n foju sọna fun awọn ibi ti mo ba ti le ran ọ lọwọ, ki a le jọ gbe ọkọ Naijiria de ebute ogo. Tẹ o ba gbagbe, Amaechi naa wa lara awọn to dije dupo aarẹ lasiko eto idibo abẹle ẹgbẹ naa to waye ni ọjọ Keje, oṣu yii, ipo keji lo mu ninu ibo abẹle naa.


Ilaji ara iyaale ile yipada si maaluu lẹyin to ba ọkọ ọlọkọ lo pọ

Ẹyin obinrin tẹ ẹ maa n yan ale, afi kẹ ẹ ṣọra ṣe o, ale yiyan ti sọ iyaale ile kan to lọọ ba ọkọ obinrin mi-n lo pọ di maaluu. Idaji ara rẹ yipada si ti maaluu, ti o si ni iru nidii bii ẹranko. Bo tilẹ jẹpe ki i ṣe orileede Naijiria niṣẹlẹ yii ti ṣẹlẹ, ibi kan ti wọn n pe ni Tansanaia ni wọn niṣẹlẹ naa ti waye, sibẹ, arikọgbọn lo yẹ ko jẹ fun gbogbo awọn obinrin ti wọn maa n fẹ ọkọ ọlọkọ. Ohun ta a ri gbọ gẹgẹ bi Linda Ikeji, oniroyin ori ayelujara ṣẹ gbe e, to si kọ ọ sibẹ pe ‘obinrin yii n yan ọkọ obinrin mi-in lale, nigba ti obinrin yii kẹẹfin ajọṣe rẹ pẹlu ọkọ rẹ, niṣe lo pawọ da si i’. Ninu fidio obinrin yii to n ja rain lori ayelujara ni ẹsẹ rẹ mejeeji ti yipada si ti maaluu, ti iru si wa nidii rẹ, to n jo belebele bii ti maaluu. Ẹkun ni obinrin naa bu si, to si n fi ede ilu wọn bẹbẹ pe ki wọn dariji oun.


Ohun ta a ri gbọ gẹgẹ bi Linda Ikeji, oniroyin ori ayelujara ṣẹ gbe e, to si kọ ọ sibẹ pe ‘obinrin yii n yan ọkọ obinrin mi-in lale, nigba ti obinrin yii kẹẹfin ajọṣe rẹ pẹlu ọkọ rẹ, niṣe lo pawọ da si i’. Ninu fidio obinrin yii to n ja rain lori ayelujara ni ẹsẹ rẹ mejeeji ti yipada si ti maaluu, ti iru si wa nidii rẹ, to n jo belebele bii ti maaluu. Ẹkun ni obinrin naa bu si, to si n fi ede ilu wọn bẹbẹ pe ki wọn dariji oun. Bẹẹ ni awọn obinrin pupọ rọgba yi i ka, ti wọn si n fọwọ kan ẹsẹ rẹ to ti yipada si ẹsẹ maaluu naa.


Bẹẹ ni awọn obinrin pupọ rọgba yi i ka, ti wọn si n fọwọ kan ẹsẹ rẹ to ti yipada si ẹsẹ maaluu naa.


Nitori ọlọkada to paayan, awọn ọdọ dana sun ọkada bii ogun n’Isọlọ

Adewumi Adegoke Niṣe ni ọrọ di bo o lọ o yago ni agbegbe Isheri Road, ni Jakande Estate, Isọlọ, niluu Eko, l’Ọjọbọ, Tọsidee, ọsẹ yii, nigba ti awọn araadugbo naa dana sun ọkada bii ogun, iyẹn lẹyin ti ọlọkada kan gba ẹni kan, ti iyẹn si ku. Ibinu ọrọ yii ni awọn ọdọ agbegbe naa fi tu jade, ti wọn si dana sun ọkada naa. Lẹyin eyi ni wọn bẹrẹ si i dana sun awọn ọkada ti wọn rin si asiko naa. Njgba ti oloju yoo si fi ṣẹ ẹ, ọkada bii ogun lawọn eeyan naa ti mu balẹ, ti wọn dana sun un ku eeru. Alukoro ileeṣẹ ọlọpaa nipinlẹ Eko, Benjamin Hundeyin, ẹni to koro oju si idajọ lọwọ ara ẹni ti awọn ọdọ naa ṣe sọ pe ni kete ti iṣẹlẹ naa ti ṣẹlẹ ni ọga ọlopaaa to wa ni agbegbe naa, Gabriel Fọlọrunshọ, ti ko awọn ọmọọṣẹ rẹ sodi lọ sibẹ, ti wọn si ri i pe alaafia jọba nibẹ. Ṣugbọn ki wọn too debẹ ni wọn ti dana sun awọn ọkada naa.


Njgba ti oloju yoo si fi ṣẹ ẹ, ọkada bii ogun lawọn eeyan naa ti mu balẹ, ti wọn dana sun un ku eeru. Alukoro ileeṣẹ ọlọpaa nipinlẹ Eko, Benjamin Hundeyin, ẹni to koro oju si idajọ lọwọ ara ẹni ti awọn ọdọ naa ṣe sọ pe ni kete ti iṣẹlẹ naa ti ṣẹlẹ ni ọga ọlopaaa to wa ni agbegbe naa, Gabriel Fọlọrunshọ, ti ko awọn ọmọọṣẹ rẹ sodi lọ sibẹ, ti wọn si ri i pe alaafia jọba nibẹ. Ṣugbọn ki wọn too debẹ ni wọn ti dana sun awọn ọkada naa. Awọn ọlọpaa yii ni wọn si doola ọkunrin to wa ọkada ọhun lọwọ awọn ọdọ ti wọn ti lu u lalubami, ti wọn si n mura ati dana sun un. Lẹyin eyi ni wọn sare gbe e lọ si ọsibitu lati doola ẹmi rẹ.


Awọn ọlọpaa yii ni wọn si doola ọkunrin to wa ọkada ọhun lọwọ awọn ọdọ ti wọn ti lu u lalubami, ti wọn si n mura ati dana sun un. Lẹyin eyi ni wọn sare gbe e lọ si ọsibitu lati doola ẹmi rẹ.


Lẹyin ti wọn paayan rẹpẹtẹ l’Ọwọ, awọn agbebọn tun paayan marun-un l’Ondo

Oluṣẹyẹ Iyiade, Akurẹ Awọn agbebọn kan ni wọn tun ṣọṣẹ niluu Ondo to jẹ ibujokoo ijọba ibilẹ Iwọ-Oorun Ondo loru ọjọ Aje, Mọnde, ọsẹ yii, nibi ti wọn ti ran eeyan marun-un mi-in sọrun ọsan gangan. Gẹgẹ ba a ṣe gbọ, awọn agbebọn ọhun kọkọ lọ sọdọ awọn Hausa to wa lagbegbe Sabo, eyi to wa laarin gbungbun Ondo pẹlu ọkada ni nnkan bii aago kan oru ọjọ naa, nibi ti wọn ti yinbọn pa eeyan mẹrin, ti wọn si tun ṣe ẹni kan leṣe. Bi wọn ṣe n kuro nibẹ ni wọn mori le agbegbe kan ti wọn n pe ni Igba, loju ọna marosẹ Ondo si Akurẹ, ti wọn tun ti yinbọn pa ọmọ Hausa kan. Nigba ta a fọrọ wa Alaaji Abdusalam Yusuf to jẹ Ṣeriki awọn Hausa niluu Ondo lẹnu wo, o ni ọkada meji lawọn agbebọn ọhun gbe wa si Sabo, ti wọn si jokoo ni mẹta mẹta lori ọkọọkan. O ni Yoruba meji lo wa ninu awọn marun-un ti wọn yinbọn fun ni Sabo, awọn mẹrin lo ni wọn ku loju ẹsẹ, ṣugbọn ti ẹnikan yooku ṣi wa nile-iwosan ijọba to ti n gba itọju. Alaaji Yusuf ni ounjẹ lawọn ọmọ Yoruba meji to wa lara awọn ti wọn pa ọhun waa jẹ ni Sabo loru ọjọ naa ki wọn too ṣe agbako iku ojiji nitori pe o ti wa ninu iwa ati iṣe awọn Yoruba kan lati waa maa jẹun lọdọ awọn Hausa. Ọkan ninu awọn ọmọ Hausa ti wọn pa naa la gbọ pe o jẹ awakọ, ipinlẹ Katsina ni wọn lo ti n bọ loru ọjọ naa pẹlu ọpọlọpọ ẹru to n ko lọ si Ọrẹ, nijọba ibilẹ Odigbo.


O ni Yoruba meji lo wa ninu awọn marun-un ti wọn yinbọn fun ni Sabo, awọn mẹrin lo ni wọn ku loju ẹsẹ, ṣugbọn ti ẹnikan yooku ṣi wa nile-iwosan ijọba to ti n gba itọju. Alaaji Yusuf ni ounjẹ lawọn ọmọ Yoruba meji to wa lara awọn ti wọn pa ọhun waa jẹ ni Sabo loru ọjọ naa ki wọn too ṣe agbako iku ojiji nitori pe o ti wa ninu iwa ati iṣe awọn Yoruba kan lati waa maa jẹun lọdọ awọn Hausa. Ọkan ninu awọn ọmọ Hausa ti wọn pa naa la gbọ pe o jẹ awakọ, ipinlẹ Katsina ni wọn lo ti n bọ loru ọjọ naa pẹlu ọpọlọpọ ẹru to n ko lọ si Ọrẹ, nijọba ibilẹ Odigbo. O ni bi awakọ naa ṣe de ọdọ awọn Hausa Sabo l’Ondo lo duro lati sun diẹ ko too tẹsiwaju ninu irinajo rẹ, oorun ọhun lo n sun lọwọ ti awọn agbebọn fi pa a ṣoju oorun. Ṣeriki ni loootọ ni wọn tun lọọ pa ọmọ Hausa mi-in ni Sabo to wa ni Igba, lẹyin ti wọn ṣe ti Ondo tan. O ni iro ibọn ti oun n gbọ lojiji lo ji oun loju oorun loru ọjọ iṣẹlẹ naa, jijade to jade sita lati wo ohun to ṣokunfa ibọn yiyin lo ni oun ba oku awọn mẹrin nilẹ ti ẹkarun-un wọn si n kerora ninu agbara ẹjẹ to wa.


O ni bi awakọ naa ṣe de ọdọ awọn Hausa Sabo l’Ondo lo duro lati sun diẹ ko too tẹsiwaju ninu irinajo rẹ, oorun ọhun lo n sun lọwọ ti awọn agbebọn fi pa a ṣoju oorun. Ṣeriki ni loootọ ni wọn tun lọọ pa ọmọ Hausa mi-in ni Sabo to wa ni Igba, lẹyin ti wọn ṣe ti Ondo tan. O ni iro ibọn ti oun n gbọ lojiji lo ji oun loju oorun loru ọjọ iṣẹlẹ naa, jijade to jade sita lati wo ohun to ṣokunfa ibọn yiyin lo ni oun ba oku awọn mẹrin nilẹ ti ẹkarun-un wọn si n kerora ninu agbara ẹjẹ to wa. Kiakia lo ni oun pe ọga ọlọpaa teṣan Fagun ti wọn si jọ gbe ẹni ti ko ti i ku ninu wọn lọ sile-iwosan ṣugbọn ti awọn dokita kọ jalẹ lati gba a lọwọ awọn, o ni ilẹ ti mọ tan ki wọn too pe awọn pada pe kawọn tun maa gbe ọkunrin naa bọ fun itọju. Olori awọn Hausa ọhun ni awọn ti sinku awọn eeyan awọn lai fi akoko falẹ nigba ti ẹnikan yooku si n gba itọju lọwọ lọsibitu to wa. Ariwo to kọkọ gba ilu kan ni kete ti iṣẹlẹ ọhun waye ni pe awọn eeyan tinu n bi kan lo lọọ ṣiṣẹ ibi naa lati gbẹsan bi awọn agbebọn ṣe lọọ pa ọgọọrọ awọn olujọsin mọ inu sọọsi Katoliiki Francis Mimọ, niluu Ọwọ, lọjọ Aiku, Sannde, ọsẹ ta a wa yii.


Kiakia lo ni oun pe ọga ọlọpaa teṣan Fagun ti wọn si jọ gbe ẹni ti ko ti i ku ninu wọn lọ sile-iwosan ṣugbọn ti awọn dokita kọ jalẹ lati gba a lọwọ awọn, o ni ilẹ ti mọ tan ki wọn too pe awọn pada pe kawọn tun maa gbe ọkunrin naa bọ fun itọju. Olori awọn Hausa ọhun ni awọn ti sinku awọn eeyan awọn lai fi akoko falẹ nigba ti ẹnikan yooku si n gba itọju lọwọ lọsibitu to wa. Ariwo to kọkọ gba ilu kan ni kete ti iṣẹlẹ ọhun waye ni pe awọn eeyan tinu n bi kan lo lọọ ṣiṣẹ ibi naa lati gbẹsan bi awọn agbebọn ṣe lọọ pa ọgọọrọ awọn olujọsin mọ inu sọọsi Katoliiki Francis Mimọ, niluu Ọwọ, lọjọ Aiku, Sannde, ọsẹ ta a wa yii. Nigba to n fidi iṣẹlẹ ọhun mulẹ, Alukoro ileeṣẹ ọlọpaa ipinlẹ Ondo, Funmilayọ Ọdunlami, ni loootọ lawọn agbebọn lọọ paayan ni Sabo, niluu Ondo, ṣugbọn ipaniyan naa ko ni nnkan kan an ṣe pẹlu ohun to waye l’Ọwọ. O ni awọn adigunjale ti wọn lọọ ṣọṣẹ ni wọn paayan, ati pe ọrọ ọhun yatọ patapata sohun tawọn eeyan n gbe kiri.


Nigba to n fidi iṣẹlẹ ọhun mulẹ, Alukoro ileeṣẹ ọlọpaa ipinlẹ Ondo, Funmilayọ Ọdunlami, ni loootọ lawọn agbebọn lọọ paayan ni Sabo, niluu Ondo, ṣugbọn ipaniyan naa ko ni nnkan kan an ṣe pẹlu ohun to waye l’Ọwọ. O ni awọn adigunjale ti wọn lọọ ṣọṣẹ ni wọn paayan, ati pe ọrọ ọhun yatọ patapata sohun tawọn eeyan n gbe kiri.


Mi o ni ikunsinu si gbogbo awọn to ṣiṣẹ ta ko mi lasiko idibo abẹle-Tinubu

Jọkẹ Amọri Oloṣelu ti wọn ṣẹṣẹ dibo yan lati gbe asia ẹgbẹ APC lasiko idibo to n bọ, Aṣiwaju Bọla Ahmed Tinubu, ti sọ pe oun ko ni ẹnikẹni sinu, bẹẹ loun ko ba gbogbo awọn ti wọn ṣiṣẹ ta ko oun lasiko eto idibo abẹle ẹgbẹ naa to waye l’Ọjọruu, Wẹsidee, ọsẹ yii, ja rara. Tinubu ni oun ko ni i lọkan pe oun maa jawe olubori. O waa sọ pe, ‘Ifigagbaga naa ti pari bayii o, mi o ni ikunsinu si ẹnikẹni. Ẹ jẹ ka fọwọsowọpọ lati gba ẹgbẹ PDP sigbo lasiko idibo to n bọ. Ọdun mẹrindinlogun ni wọn lo, ṣugbọn inu ebi ati aini ni wọn sọ wa si. Ẹ jẹ ka gbẹ saare wọn nipa jijawe olubori lasiko idibo ọdun to n bọ, nitori oniṣẹ ipọnju, aini, irọ, idunkooko-mọ-ni ati jagidijagan ni wọn.


Ẹ jẹ ka fọwọsowọpọ lati gba ẹgbẹ PDP sigbo lasiko idibo to n bọ. Ọdun mẹrindinlogun ni wọn lo, ṣugbọn inu ebi ati aini ni wọn sọ wa si. Ẹ jẹ ka gbẹ saare wọn nipa jijawe olubori lasiko idibo ọdun to n bọ, nitori oniṣẹ ipọnju, aini, irọ, idunkooko-mọ-ni ati jagidijagan ni wọn. Bakan naa lo dupẹ lọwọ awọn oludjie meje to juwọ silẹ fun un.


Bakan naa lo dupẹ lọwọ awọn oludjie meje to juwọ silẹ fun un.


Atiku Abubakar ki Tinubu ku oriire

Ọrẹoluwa Adedeji Oludije funpo aarẹ lorukọ ẹgbẹ PDP, Alaaji Atiku Abubakar, ti ki Aṣiwaju Bọla Tinubu ku oriire bo ṣe jawe olubori lasiko idibo abẹle ẹgbẹ naa to waye ni Ọjọruu, Wẹsidee, ọsẹ yii. Atiku ni, ‘Mo ki Bọla Ahmed Tinubu ku oriire fun bo ṣe jawe olubori gẹgẹ bii oludije funpo aarẹ lasiko idibo abẹle ẹgbẹ wọn, o ja ija gidi lori eleyii, bi o si ṣe jawe olubori fi ọkan akin ti nnkan ki i su han’. Ninu ọrọ mi-in to sọ ni igbakeji aarẹ tẹlẹ naa ti ni ẹgbẹ oṣelu APC ko le ri ida mẹẹẹdọgbọn to pọn dandan fun ẹgbẹ oṣelu lati mu ni awọn ipinlẹ ti PDP n dari lasiko ibo ọdun 2023. Lasiko to n ba awọn gomina ti wọn ṣẹṣẹ dibo yan lorukọ ẹgbẹ naa ṣepade lo sọ eyi di mimọ l’Ọjọruu, Wẹsidee, ọsẹ yii, nile ẹgbẹ wọn. Nibẹ lo ti rọ awọn oludije naa pe ki gbogbo wọn fi ọja kan ṣe igbanu, ki wọn le rọwọ mu lasiko idibo ọdun to n bọ.


Akeredolu ki Tinubu ku oriire

Ọrẹoluwa Adedeji Gomina ipinlẹ Ondo, Rotimi Akeredolu, ti ki Aṣiwaju Bọla Tinubu ti ẹgbẹ APC ṣẹṣẹ yan gẹgẹ bii oludije wọn lati dupo aarẹ ku oriire. Alaga awọn gomina APC nilẹ Yoruba naa sọ pe asiko niyi lati para pọ ni iṣọkan, kawọn si ri i pe awọn jawe olubori ninu eto idibo to n bọ yii. Ninu atẹjade kan ti Akọwe iroyin rẹ, Richard Ọlatunde, fi sita lorukọ gomina lo ti ni Akeredolu gboṣuba fun Tinubu pẹlu bi wọn ṣe yan an gẹgẹ bii ẹni ti yoo dijẹ dupo aarẹ lorukọ ẹgbẹ wọn lọdun to n bọ. Bakan naa lo ki ẹgbẹ naa ku oriire fun bi eto idibo naa ṣe lọ nirọwọrọsẹ. O fi kun un pe oludije naa pẹlu awọn aṣaaju ẹgbẹ APC gbọdọ gbaruku ti ẹgbẹ yii, ki wọn si mu un duro giri lati mura silẹ fun aṣeyọri to ju eleyii lọ. Akeredolu ni, ‘‘Iṣẹ to pọ ni o wa niwaju wa, a si ni lati gbagbe gbogbo ohun to ṣẹlẹ latẹyinwa, ki a gba alaafia, itẹsiwaju ati iṣọkan laaye ninu ẹgbẹ wa.


Akeredolu ki Tinubu ku oriire

Bakan naa lo ki ẹgbẹ naa ku oriire fun bi eto idibo naa ṣe lọ nirọwọrọsẹ. O fi kun un pe oludije naa pẹlu awọn aṣaaju ẹgbẹ APC gbọdọ gbaruku ti ẹgbẹ yii, ki wọn si mu un duro giri lati mura silẹ fun aṣeyọri to ju eleyii lọ. Akeredolu ni, ‘‘Iṣẹ to pọ ni o wa niwaju wa, a si ni lati gbagbe gbogbo ohun to ṣẹlẹ latẹyinwa, ki a gba alaafia, itẹsiwaju ati iṣọkan laaye ninu ẹgbẹ wa. Bakan naa lo gboṣuba fun Aarẹ Buhari, awọn gomina iilẹ Hausa mẹtala ti wọn fohun ṣokan pe ki aarẹ wa lati iha Guusu, ati awọn igbimọ apaṣẹ ẹgbẹ naa fun iṣẹ takuntakun ti wọn ṣe.


Akeredolu ki Tinubu ku oriire

Bakan naa lo gboṣuba fun Aarẹ Buhari, awọn gomina iilẹ Hausa mẹtala ti wọn fohun ṣokan pe ki aarẹ wa lati iha Guusu, ati awọn igbimọ apaṣẹ ẹgbẹ naa fun iṣẹ takuntakun ti wọn ṣe.


Gbogbo ohun to ba wa ni ikapa mi ni ma a ṣe lati mu orileede yii pada bọ sipo-Tinubu

Jọkẹ Amọri Aṣiwaju Bọla Tinubu ti wọn ṣẹṣẹ dibo yan gẹgẹ bii oludije sipo aarẹ ẹgbẹ APC ti sọ pe pẹlu bi oun ṣe jawe olubori gẹgẹ bii oludije funpo aarẹ lorukọ ẹgbẹ oṣelu APC, aṣeyọri nla ṣẹṣẹ bẹrẹ fun orileede Naijiria ni. O sọrọ yii niluu Abuja, lasiko ti wọn kede rẹ gẹgẹ bii oludije ẹgbẹ naa, to si n ka ọrọ apilẹkọ rẹ pe oun gba lati di aṣoju. O ṣeleri pe gbogbo ohun to ba wa ni ikapa oun loun maa ṣe lati mu orileede yii pada bọ sipo, ki oun si fopin si iṣekupani to n ṣẹlẹ lojoojumọ. Tinubu ni a ni lati fi ifẹ lo, ki a si gbaradi lati lati tun ilẹ wa ṣe. O ni ko si ẹsin kan to le gbe ekeji mi. Tinubu ṣeleri pe awọn ikọ to mọṣẹ daadaa ni oun yoo gbe kalẹ ti oun yoo si ṣiṣẹ takuntakun lati ri i pe a tun orileede yii ṣe.


Tinubu ni a ni lati fi ifẹ lo, ki a si gbaradi lati lati tun ilẹ wa ṣe. O ni ko si ẹsin kan to le gbe ekeji mi. Tinubu ṣeleri pe awọn ikọ to mọṣẹ daadaa ni oun yoo gbe kalẹ ti oun yoo si ṣiṣẹ takuntakun lati ri i pe a tun orileede yii ṣe. Igba mẹfa ati mọkanlelaaadọrin (1, 271) ni ibo ti Tinubu ni, nigba ti minisita feto irinna tẹlẹ, Rotimi Amaechi, ni ibo mẹrinlelọọọdunrun, ti Igbakeji Aarẹ, Ọjọgbọn Yẹmi Ọṣinbajo, ni ibo ọjilenigba o din marun-un(231).


Igba mẹfa ati mọkanlelaaadọrin (1, 271) ni ibo ti Tinubu ni, nigba ti minisita feto irinna tẹlẹ, Rotimi Amaechi, ni ibo mẹrinlelọọọdunrun, ti Igbakeji Aarẹ, Ọjọgbọn Yẹmi Ọṣinbajo, ni ibo ọjilenigba o din marun-un(231).


Fayẹmi, Boroface ati Dimeji Bankọle naa ti juwọ silẹ fun Aṣiwaju Bọla Tinubu

Sẹnetọ to n ṣoju ipinlẹ Ondo, Gomina ipinlẹ Ekiti, Dokita Kayọde Fayẹmi, Gomina ipinlẹ Jigawa, ati olori ileegbimọ aṣoju-ṣofin tẹlẹ, Dimeji Bankọle, lawọn naa ti juwọ silẹ, wọn si rọ awọn aṣoju wọn lati dibo wọn fun Aṣiwaju Bọla Tinubu.


Amosun, Akpabio kede atilẹyin fun Tinubu

Jọkẹ Amọri Gomina ipinlẹ Ogun tẹlẹ ati ojugba rẹ ni ipinlẹ Akwa Ibom toun naa ti figba kan jẹ goimna ipinlẹ naa, Godswill Akpabio, ti ni awọn juwọ silẹ nibi ipo aarẹ, awọn si kede atilẹyin awọn fun ọkan ninu awọn oludije nilẹ Yoruba, Aṣiwaju Bọla Ahmed Tinubu.


Ibo abẹle APC: Ọkan ninu awọn aṣoju ku s’Abuja

Jọkẹ Amọri Ọkan ninu awọn aṣoju to waa dibo lati yan ẹni to maa dupo aarẹ lorukọ ẹgbẹ APC to wa lati ipinlẹ Jigawa, Alaaji Isa Baba Buji ti ku o. Ọkunrin ẹni ọdun mejilelọgọta yii ni igbakeji alaga ẹgbẹ naa ni iha Guusu ipinlẹ ọhun. Niṣe lọkunrin naa ṣubu lulẹ lojiji lọfiisi ipinlẹ naa to wa niluu Abuja lasiko to n mura lati maa lọ si ibi ti eto idibo abẹle naa yoo ti waye. Oju-ẹsẹ ni wọn sare gbe ọkunrin naa digbadigba lọ si ileewosan, ṣugbọn niṣe ni awọn dokita sọ pe oku lẹni ti wọn gbe wa naa, o ti ku ki wọn too gbe e de ọsibitu. Awọn to wa nibi iṣẹlẹ naa sọ pe o jọ pe ọkan rẹ lo daṣẹ silẹ. Igbakeji Aarẹ ilẹ wa, Ọjọgbọn Yẹmi Ọṣinbajo ti ranṣẹ ibanikẹdun si awọn aṣoju naa ati mọlẹbi ọkunrin to ku lojiji naa/


Amaechi ti juwọ silẹ: Tinubu ati Yẹmi Ọṣinbajo ni yoo koju ara wọn bayii

Jọkẹ Amọri Iroyin to n tẹ wa lọwọ ni pe gomina ipinlẹ Rivers tẹlẹ, to tun jẹ Minisita fun eto irinna lorileede wa, Rotimi Amaechi ti juwọ silẹ ninu erongba rẹ lati kopa ninu eto idibo abẹle lati dupo aarẹ. Oludari eto ipolongo ibo fun igbakeji Aarẹ, Sẹnetọ Kabiru Gaya, lo sọ eleyii di mimọ niluu Abuja lasiko to n ba ileeṣẹ tẹlifiṣan Channels sọrọ. Eyi waye lẹyin ipade ti awọn gomina to jẹ ọmọ ẹgbẹ APC lati ilẹ Yoruba ṣe lati ri i pe wọn fa ẹni kan ṣoṣo kalẹ fun idibo abẹle naa. Ṣugbọn pẹlu bi nnkan ṣe n lọ yii, o ti foju han bayii pe Ọjọgbọn Yẹmi Ọṣinbajo, ati Aṣiwaju Bọla Tinubu ni wọn yoo jọ dupo naa, ti awọn mejeeji si wa lati iha Guusu, ti wọn tun jẹ ẹya Yoruba. Ko sẹni to ti i le sọ boya ifikunlukun mi-in yoo tun waye, nibi ti kan ninu, ti yoo si ku ẹyọ ẹni kan pere.


Ibo abẹle APC: Awọn gomina lati ilẹ Yoruba tun wọle ipade

Jọkẹ Amọri Pẹlu bi awọn gomina labẹ ẹgbẹ oṣelu APC ṣe din oludije wọn lati marun-un to kọkọ wa tẹlẹ si mẹta laaarọ ọjọ Iṣẹgun, Tusidee, ọjọ keje, oṣu Kẹfa, to jẹ ọjọ idibo naa, awọn gomina ilẹ Yoruba to jẹ ọmọ ẹgbẹ APC ti tun wọle ipade mi-in. Ohun ti ipade yii da le lori gẹgẹ bi a ṣe gbọ ni bi wọn yoo ṣe tun din awọn mẹta to ku naa ku si ẹyọ kan pere, ti awọn meji to ku yoo si juwọ silẹ fun un. Ba a ṣe n kọ iroyin yii, ipade naa ṣi n lọ lọwọ, ṣugbọn ko sẹni to ti i le sọ boya awọn eeyan naa yoo fagba fun ẹni kan, abi pe wọn yoo jọ lọọ wa a ko ni gbangba ibi ti eto idibo yoo ti waye ni. Awọn mẹta to ku naa ni Igbakeji Aarẹ, Ọjọgbọ Yẹmi Ọṣinbajo, Aṣiwaju Bọla Tinubu ati Rotimi Amaechi.


Awọn aṣofin n jiroro lati yọ igbakeji gomina Ọyọ nipo

Ọlawale Ajao, Ibadan Gbogbo eto ti to bayii lati paarọ ọfiisi Igbakeji gomina ipinlẹ Ọyọ, Ẹnjinnia Rauf Ọlaniyan. Eyi ko ṣẹyin bi baba naa ṣe fi ẹgbẹ oṣelu People’s Democratic Party (PDP), silẹ, to si gba inu ẹgbẹ All Progressives Congress lọ. Gẹgẹ bi iwadii ALAROYE ṣe fidi ẹ mulẹ, ọfiisi kan nileeṣẹ eto iṣẹ ode, ti awọn oloyinbo n pe ni Ministry of Works ni wọn n ṣeto lati gbe Ẹnjinnia Ọlaniyan lọ. Ba a ṣe n kọ iroyin yii lọwọ, awọn aṣofin ipinlẹ Ọyọ tun ti n ṣepade lọwọ lati yọ ọkunrin naa nipo patapata. Lonii yii (ọjọ Iṣẹgun, Tusidee) naa lẹgbẹ oṣelu PDP Kede orukọ ẹlomi-in ti wọn fi rọpo Ọlaniyan gẹgẹ bii ẹni ti yoo dupo igbakeji Gomina Makinde ninu idibo gbogbogboo ọdun 2023. Alaga nigba kan ri fun ileeṣẹ to n mojuto ọrọ ilegbee fun ijọba ipinlẹ Ọyọ, Ọgbẹni Bayọ Lawal, ẹni ta a ti sọ tẹlẹ pe Gomina Makinde funra rẹ fẹẹ yan, lẹgbẹ oṣelu Alaburada papa kede lati dupo igbakeji gomina, nigba ti GSM ba n wa a ko pẹlu awọn oludije latinu ẹgbẹ oṣelu mi-in gbogbo lasiko idibo ọdun to n bọ.


Ijọba ko ẹṣọ alaabo lọ sibi tawọn agbebọn ti paayan meji ni Kwara

Ibrahim Alagunmu, Ilọrin Ijọba ipinlẹ Kwarati paṣẹ pe ki wọn ko awọn ẹṣọ alaabo lọpọ yanturu lọ si agbegbe Obbo Aiyegunle/Osi, ni Iha Guusu ipinlẹ Kwara, nibi ti awọn agbebọn ti da awọn arinrin-ajo lọna, ti wọn pa eeyan meji ninu wọn, ti wọn si tun ji awọn mẹwaa gbe lọ, ki wọn le wa awọn agbebọn naa lawari ti obinrin n wa nnkan ọbẹ. Gomina Abdulrazaq ti fi ọrọ ibanikẹdun ranṣẹ si awọn olugbe Obbo Aiyegunle, lori iṣẹlẹ buruku ọhun, o ni ki wọn fọwọ wọnu lori awọn eeyan wọn ti awọn agbebọn ji gbe lọ, tori pe ijọba ti ko awọn ẹṣọ alaabo bii awọn ọmọ ogun ori ilẹ, ẹṣọ alaabo ọtẹlẹmuyẹ, ọlọpaa atawọn fijilante lọ si agbegbe naa bayii fun eto aabo to gbopọn, ti wọn yoo si doola awọn eeyan wọn kuro lọwọ awọn ajinigbe naa. Kọmisanna lẹka ibanisọrọ nipinlẹ Kwara, Bọde Towoju, sọ pe ijọba kẹdun pẹlu mọlẹbi eeyan meji ti wọn pa, ati pe ijọba yoo sa gbogbo ipa rẹ lati doola ẹmi awọn mẹwaa to wa lakata awọn ajinigbe, ti wọn wọn yoo si fi awọn olubi eeyan naa jofin bi ọwọ ba tẹ wọn, tori pe ẹlẹsẹ kan ko ni lọ lai jiya.


Nitori to kuro ninu ẹgbẹ wọn, PDP fẹẹ yọ igbakeji gomina Ọyọ nipo

Ọlawale Ajao, Ibadan Nitori bo ṣe fi ẹgbẹ oṣelu People’s Democratic Party (PDP), silẹ, ẹgbẹ oṣelu ọhun ti pinnu lati yọ Ẹnjinnia Rauf Ọlaniyan ti i ṣe igbakeji gomina ipinlẹ naa nipo. Tẹ o ba gbagbe, lọjọ Aiku, Sannde, ọsẹ yii, l’Ọlaniyan kede pe oun ko ṣe ẹgbẹ PDP mọ, ẹgbẹ All Progressives Congress (APC), loun n ba lọ wayi. Ninu lẹta to fi ṣọwọ sawọn oniroyin lalẹ ọjọ keji, iyẹn ọjọ Aje, Mọnde, ana, Alukoro ẹgbẹ oṣelu PDP nipinlẹ yii, Ẹnjinnia Akeem Ọlatunji, rọ igbakeji gomina yii lati rọra kọwe fipo rẹ silẹ wọọrọwọ, bi bẹẹ kọ, lile lawọn yoo le danu nile ijọba. Gẹgẹ bo ṣe sọ, “Orukọ ẹgbẹ oṣelu PDP ni Ọlaniyan fi dupo igbakeji gomina ninu idibo ọdun 2019, orukọ ẹgbẹ yii naa lo si fi wọle ibo to fi depo yii, bo ṣe waa fi ẹgbẹ PDP silẹ yii, ohun to kan fun un naa ni ko fipo igbakeji gomina silẹ, nitori orukọ ẹgbẹ yii lo fi gori ipo yẹn. “Ẹni to ba dibo wọle lorukọ ara rẹ nikan lo le lọ sinu ẹgbẹ oṣelu to ba wu u nigbakuugba to ba fẹ. Ṣugbọn beeyan ba lo orukọ ẹgbẹ oṣelu wọ ipo, to ba mọ-ọn-mọ kuro ninu ẹgbẹ yẹn, ko tun le maa janfaani ipo yẹn lọ mọ, nitori ibo ti awọn araalu di to gbe e depo yẹn, ẹgbẹ oṣelu rẹ ni wọn di i fun, ki i ṣe iwaju orukọ rẹ ni wọn tẹka si lọjọ idibo.” Ẹgbẹ oṣelu PDP waa rọ Ẹnjinnia Ọlaniyan lati tete kọwe fipo naa silẹ wọọrọ ki awọn too yẹyẹ ẹ kuro lori aga igbakeji gomina, nitori niṣe lawọn yoo kanra le e kuro nile ijọba.


Ibo abẹle APC: Ọṣinbajo, Tinubu ati Amaechi ni yoo figa gbaga

Jọkẹ Amọri Ni bayii, o da bii pe idibo abẹle naa, laarin awọn eeyan Guusu nikan ni yoo ti waye pẹlu bi wọn ṣe tun din awọn oludije naa ku lati marun-un si mẹrin. Ni bayii, Ọjọgbọn Yẹmi Ọṣinbajo, Aṣiwaju Bọla Tinubu ati Rotimi Amaechi ni yoo jọ koju ara wọn nibi ibo abẹ ti yoo waye ni aago mẹfa irọlẹ ọjọ Iṣẹgun, Tusidee, oni. Ko sẹni to ti i le sọ boya adinku yoo tun ba awọn oludije tabi bẹẹ kọ.


Ibo abẹle APC: Wọn ti din awọn ti yoo dije ku si marun-un

Jọkẹ Amọri Bi ibo abẹle APC ṣe n sun mọ etile, awọn alaṣẹ ẹgbẹ naa ti tun yọ kuro ninu orukọ awọn ti yoo dije dupo aarẹ lorukọ ẹgbẹ wọn. Gomina ipinlẹ Plateau Simeon Lalong lo sọ eleyii di mimọ laaarọ ọjọ Isẹgun, Tusiodee, ọjọ keje, oṣu Kẹfa ti eto idibo naa yoo waye. Ni bayii, dipo mẹtadinlogun ti wọn ni tẹlẹ, wọn ti ge e ku si marun-un. Eyi ko sẹyin ipade ti Buhari ṣe pẹlu awọn gomina, nibi to ti sọ fun wọn pe ki wọn din awọn oludije naa ku. Awọn marun-un ọhun ni Igbakeji Aarẹ, Ọjọgbọn Yẹmi Ọṣinbajo, Aṣiwaju Bọla Tinubu, Gomina Kayọde Fayẹmi, Rotimi Amaechi ati Gomina Dave Umahi. Lalong ni awọn ti ko orukọ naa lọ siwaju Aarẹ Buhari, o si ti fọwọ si i.


Kikede Lawan bii aṣoju APC funpo aarẹ: Awada akọ ni Adamu n ṣe-Akeredolu

Jọkẹ Amọri Latari ikede pajawiri kan ti Alaga ẹgbẹ oṣelu APC, Abdullahi Adamu, ṣe lọjọ Aje, Mọnde, ọsẹ yii, pe ẹgbẹ naa ti fẹnuko lati fa Olori ileegbimọ Aṣofin, Ahmad Lawan, silẹ gẹgẹ bii ẹni ti yoo ṣoju ẹgbẹ naa lasiko eto idibo aarẹ ọdun to n bọ, Gomina ipinlẹ Ondo, Rotimi Akeredolu, ti ni awada akọ ni ọkunrin naa n ṣe. O ni o ti fẹran ko maa ba ara rẹ ṣere ju. Akeredolu sọ eyi di mimọ ninu atẹjade kan to gbe sita lọjọ Aje, Mọnde, ọsẹ yii, eyi to tẹ ALAROYE lọwọ. Ninu atẹjade naa, eyi ti gomina yii buwọ lu funra rẹ lo ti sọ pe: ‘‘Awọn eeyan ti pe akiyesi mi si awada akọ ti wọn ni Alaga ẹgbẹ APC, Sẹnetọ Abdullahi Adamu, n ṣe pẹlu bo ṣe fẹẹ gbe saara rẹ kọja mọṣalaṣi nipa bo ṣe fẹẹ maa gbe igbeṣe ti ko kan an. Mo gbọ pe o ti mu ẹni ti oun funra rẹ nifẹẹ si gẹgẹ bii oludije lasiko eto idibo ọdun to n bọ. ‘‘Ikede to ṣe yii lodi si ipinnu ati ohun ti ọpọlọpọ awọn gomina ilẹ Hausa atawọn ojugba wọn lati iha Guusu fẹnu ko si.


Ninu atẹjade naa, eyi ti gomina yii buwọ lu funra rẹ lo ti sọ pe: ‘‘Awọn eeyan ti pe akiyesi mi si awada akọ ti wọn ni Alaga ẹgbẹ APC, Sẹnetọ Abdullahi Adamu, n ṣe pẹlu bo ṣe fẹẹ gbe saara rẹ kọja mọṣalaṣi nipa bo ṣe fẹẹ maa gbe igbeṣe ti ko kan an. Mo gbọ pe o ti mu ẹni ti oun funra rẹ nifẹẹ si gẹgẹ bii oludije lasiko eto idibo ọdun to n bọ. ‘‘Ikede to ṣe yii lodi si ipinnu ati ohun ti ọpọlọpọ awọn gomina ilẹ Hausa atawọn ojugba wọn lati iha Guusu fẹnu ko si. Gbogbo wa la jọ fohun ṣọkan lori eleyii. Ipo aarẹ ilẹ wa yoo lọ si iha Guusu bi gbogbo igbiyanju lati fẹnuko fa oludije kan ṣoṣo silẹ ko ba ṣee ṣe. A ko si yẹsẹ kuro ninu ipinnu yii.


Gbogbo wa la jọ fohun ṣọkan lori eleyii. Ipo aarẹ ilẹ wa yoo lọ si iha Guusu bi gbogbo igbiyanju lati fẹnuko fa oludije kan ṣoṣo silẹ ko ba ṣee ṣe. A ko si yẹsẹ kuro ninu ipinnu yii. ‘‘Ẹ jẹ ko di mimọ pe Alaga, tabi ẹnikẹni to ba ni ero mi-in to yatọ si eleyii ṣe e lapo ara rẹ ni. Irinajo ti ko ni i mu ohunkohun jade lo n rin funra rẹ, leyii ti awọn onilaakaye yoo ri bii ohun to lewu. Loootọ ni a n ṣọfọ, ṣugbọn a ko tori eleyii gbagbe pe agbara gbọdọ pada si iha Guusu, lori eleyii la si duro le lori.’’ Akeredolu lo sọ bẹẹ.


‘‘Ẹ jẹ ko di mimọ pe Alaga, tabi ẹnikẹni to ba ni ero mi-in to yatọ si eleyii ṣe e lapo ara rẹ ni. Irinajo ti ko ni i mu ohunkohun jade lo n rin funra rẹ, leyii ti awọn onilaakaye yoo ri bii ohun to lewu. Loootọ ni a n ṣọfọ, ṣugbọn a ko tori eleyii gbagbe pe agbara gbọdọ pada si iha Guusu, lori eleyii la si duro le lori.’’ Akeredolu lo sọ bẹẹ.


Fayoṣe kọ lẹta si Tinubu, o ni ewu n bẹ loko longẹ

Monisọla Saka Gomina ipinlẹ Ekiti tẹlẹ, to tun jẹ ọmọ ẹgbẹ oṣelu PDP, ti kọ lẹta kan si Aṣiwaju Bọla Ahmed Tinubu lori eto idibo abẹle ẹgbẹ wọn ti yoo waye lọjọ Iṣẹgun, Tusidee, ọsẹ yii, ati ewu to wa nibẹ fun ọkunrin oloṣelu yii. Ninu lẹta to gba ori ẹrọ ayelujara kan, eyi ti gomina Ekiti naa fọwọ si funra rẹ lo ti kọ ọ pe: Tinubu mi ọwọn, Jẹ ki n bẹrẹ lẹta yii si iwọ gangan alara, ti mo ri gẹgẹ bii aṣaaju ati ọkan ninu awọn oguna gbongbo ilẹ Yoruba; lẹta mi naa le ma jọju, paapaa ju lọ nitori awọn nnkan to wa ninu ẹ, eyi temi fẹẹ gbe kalẹ gẹgẹ bii ọmọ Yoruba, ṣugbọn ti ki i ṣe bii oloṣelu bayii. Bakan naa ni mo tun fẹẹ sọ ọ fun atẹnumọ pe emi ki i ṣe ọmọ ẹgbẹ APC, n o si le jẹ ọmọ ẹgbẹ naa laelae. Mo n kọ lẹta yii ninu iwoye temi ati ewu ti mo ṣakiyesi pe o rọ mọ iwọ alara lori ọla. Ọkan lara awọn okodoro ọrọ ti ko ni wa ka tẹ ninu ni awọn ọrọ ti o sọ ni Abẹokuta, leyii to fi han gbangba pe o ri ewu oṣelu, eyi to mu ki o fara ya. Eleyii gan-an lo bi iwe ti mo n kọ si ọ yii.


Mo n kọ lẹta yii ninu iwoye temi ati ewu ti mo ṣakiyesi pe o rọ mọ iwọ alara lori ọla. Ọkan lara awọn okodoro ọrọ ti ko ni wa ka tẹ ninu ni awọn ọrọ ti o sọ ni Abẹokuta, leyii to fi han gbangba pe o ri ewu oṣelu, eyi to mu ki o fara ya. Eleyii gan-an lo bi iwe ti mo n kọ si ọ yii. Bakan naa ni mo tun ka gbogbo iha ti awọn alatilẹyin rẹ nidii oṣelu lati Guusu ati Ariwa kọ si ọrọ naa. Iha ti wọn kọ yii kọ mi lominu fun ọ ati fun igbesi aye rẹ. Lẹẹkan si i, mo ri ewu!


Bakan naa ni mo tun ka gbogbo iha ti awọn alatilẹyin rẹ nidii oṣelu lati Guusu ati Ariwa kọ si ọrọ naa. Iha ti wọn kọ yii kọ mi lominu fun ọ ati fun igbesi aye rẹ. Lẹẹkan si i, mo ri ewu! Gẹgẹ bii ẹni to ni imọ daadaa nipa Itan (History), aṣaaju wa pataki nni, Oloye Ọbafẹmi Awolọwọ, ati ẹni ti awọn eeyan gba pe oun lo jawe olubori eto idibo June 12, 1993, Alaaji Moshood Kaṣhimawo Ọlawale, ti awọn ti wọn n pe ni ‘alagbara nidii oṣelu’ mu lọ si Golgotha lati pa. O da mi loju pe irufẹ awọn eeyan bẹẹ yoo gba ọ niyanju pe ki o ma kọbi ara si imọran mi yii. Beeyan ba wo awọn ohun to foju han to n lọ nigboro bayii, ti mo ba maa sọrọ lori rẹ, sa, mo ri yin gẹgẹ bii ẹni to n luwẹẹ ninu iji agbami oṣelu ẹgbẹ yin. Bẹẹ ni wọn ti n mura silẹ fun ohun ti o maa sọ ati eyi ti o maa ṣe, wọn si ti wa ni igbaradi lati ṣe irufẹ ohun ti wọn ṣe fun Awolọwọ ati Abiọla fun ọ. Ṣugbọn o ṣe ni laaanu pe ijọba rẹ ti pin yẹlẹyẹlẹ, ta a ba maa fi oju ohun to ṣẹlẹ ni Abẹokuta wo o. Imọran mi: Iwe owe, ori kejilelogun, ẹsẹ kẹta, (eyi ti wọn ti tu si ede Yoruba ti Goodnews) ni, “awọn ọlọgbọn eniyan yoo ri wahala to n bọ, wọn yoo si yẹra fun un, ṣugbọn omugọ eniyan yoo fẹsẹ ara wọn rin lọ ko sinu rẹ”.


Gẹgẹ bii ẹni to ni imọ daadaa nipa Itan (History), aṣaaju wa pataki nni, Oloye Ọbafẹmi Awolọwọ, ati ẹni ti awọn eeyan gba pe oun lo jawe olubori eto idibo June 12, 1993, Alaaji Moshood Kaṣhimawo Ọlawale, ti awọn ti wọn n pe ni ‘alagbara nidii oṣelu’ mu lọ si Golgotha lati pa. O da mi loju pe irufẹ awọn eeyan bẹẹ yoo gba ọ niyanju pe ki o ma kọbi ara si imọran mi yii. Beeyan ba wo awọn ohun to foju han to n lọ nigboro bayii, ti mo ba maa sọrọ lori rẹ, sa, mo ri yin gẹgẹ bii ẹni to n luwẹẹ ninu iji agbami oṣelu ẹgbẹ yin. Bẹẹ ni wọn ti n mura silẹ fun ohun ti o maa sọ ati eyi ti o maa ṣe, wọn si ti wa ni igbaradi lati ṣe irufẹ ohun ti wọn ṣe fun Awolọwọ ati Abiọla fun ọ. Ṣugbọn o ṣe ni laaanu pe ijọba rẹ ti pin yẹlẹyẹlẹ, ta a ba maa fi oju ohun to ṣẹlẹ ni Abẹokuta wo o. Imọran mi: Iwe owe, ori kejilelogun, ẹsẹ kẹta, (eyi ti wọn ti tu si ede Yoruba ti Goodnews) ni, “awọn ọlọgbọn eniyan yoo ri wahala to n bọ, wọn yoo si yẹra fun un, ṣugbọn omugọ eniyan yoo fẹsẹ ara wọn rin lọ ko sinu rẹ”. Lẹẹkan si i, Aṣiwaju, ko ma baa si aṣigbọ, ma a duro nibi yii na, ki n le fun yin laaye lati gbe igbesẹ, yala eyi to daa ni o, tabi eyi ti ko daa, gẹgẹ bi ọlọgbọn agbalagba bi tiyin yii. Mo fadura sin yin. Ayọdele Fayoṣe, Gomina ipinlẹ Ekiti (ọdun 2003-2006, ati 2014 si 2018)


Lẹẹkan si i, Aṣiwaju, ko ma baa si aṣigbọ, ma a duro nibi yii na, ki n le fun yin laaye lati gbe igbesẹ, yala eyi to daa ni o, tabi eyi ti ko daa, gẹgẹ bi ọlọgbọn agbalagba bi tiyin yii. Mo fadura sin yin. Ayọdele Fayoṣe, Gomina ipinlẹ Ekiti (ọdun 2003-2006, ati 2014 si 2018)


Sunday Igboho sọrọ lati Kutọnu: Ẹ jẹ ka para wa pọ, ka gba ilẹ wa lọwọ awọn eeyan yii ko too pẹ ju

Monisọla Saka Gbajugbaja ọmọ Yoruba nni, Oloye Sunday Adeyẹmọ ti gbogbo eeyan mọ si Sunday Igboho ti ranṣẹ si aọn ọmọ Yoruba lati ji giri, ki wọn si gba ara wọn lọwọ awọn Fulani afẹmiṣofo to n ṣoro kaakiri Naijiria. Ipe yii ko ṣẹyin iṣẹlẹ iṣekupani to waye niluu Ọwọ, nipinlẹ Ondo, nibi ti awọn afẹmiṣofo ti ya wọ ṣọọṣi Katọliiki to wa nibẹ, ti wọn sipa ọgọọrọ eeyan. Ninu fọnran kan ti ajijagbara naa ṣe to gba ori ẹrọ ayelujara kan lo ti sọ pe ‘‘Mo ki ọmọde, mo ki agba, mo ki ọkunrin, mo ki obinrin, mo ki ọba, mo ki ijoye, mo ki ẹyin gomina wa kaakiri ilẹ Yoruba, mo ki ẹyin sẹnetọ, orukọ mi ni Sunday Adeyẹmọ ti gbogbo eeyan mọ si Sunday Igboho. Lẹyin naa, mo ki gbogbo awọn idile ti awọn eeyan wọn wa nibi iṣẹlẹ to ṣẹlẹ ni Ọwọ, Ọlọrun Ọba to laye to lọrun, ko ni i jẹ ki a riru ẹ mọ. Ọlọrun yoo si tu gbogbo ẹbi awọn ti nnkan ṣẹlẹ si ni Catholic Church, ni Ọwọ, Ọlọrun Ọba mi yoo tu yin ninu, Ọlọrun yoo doola ẹmi gbogbo wa. ‘‘Ẹẹẹ, ẹyin baba mi, mama mi, ohun ti mo n sọ, ohun lo ṣẹlẹ yii, ti mo n pariwo, ti mo waa di eeyan buruku loju ọpọlọpọ ẹyin gomina, ẹyin sẹnetọ.


Lẹyin naa, mo ki gbogbo awọn idile ti awọn eeyan wọn wa nibi iṣẹlẹ to ṣẹlẹ ni Ọwọ, Ọlọrun Ọba to laye to lọrun, ko ni i jẹ ki a riru ẹ mọ. Ọlọrun yoo si tu gbogbo ẹbi awọn ti nnkan ṣẹlẹ si ni Catholic Church, ni Ọwọ, Ọlọrun Ọba mi yoo tu yin ninu, Ọlọrun yoo doola ẹmi gbogbo wa. ‘‘Ẹẹẹ, ẹyin baba mi, mama mi, ohun ti mo n sọ, ohun lo ṣẹlẹ yii, ti mo n pariwo, ti mo waa di eeyan buruku loju ọpọlọpọ ẹyin gomina, ẹyin sẹnetọ. Ẹẹẹ, ohun ti mo ri, ẹyin o ri i, emi o ba gomina kankan ja, emi o dẹ ba sẹnetọ kankan ja, mi o ba ọnọrebu kankan ja, ṣugbọn ohun ti mo ri, ẹyin o ri i nipa igbesẹ tawọn Fulani yii n gbe, ẹ wo o bi wọn ṣe n pa wa ni gbogbo igba, awọn kan n sọ: “Igboho lo n daluru, o fẹ daluru ni, o fẹ da wahala silẹ ni.” Ṣẹẹ ti waa ri nisin-in? Ki ni wahala ti mo fẹẹ da lẹ? ‘‘Gbogbo nnkan t’Ọlọrun n fun-unyan l’Ọlọrun femi naa, ṣugbọn ohun temi n sọ ni pe, ta a ba n sọ wi pe ko kan mi, ko kan mi, to ba kan ẹni to sun mọ wa nkọ?


Ẹẹẹ, ohun ti mo ri, ẹyin o ri i, emi o ba gomina kankan ja, emi o dẹ ba sẹnetọ kankan ja, mi o ba ọnọrebu kankan ja, ṣugbọn ohun ti mo ri, ẹyin o ri i nipa igbesẹ tawọn Fulani yii n gbe, ẹ wo o bi wọn ṣe n pa wa ni gbogbo igba, awọn kan n sọ: “Igboho lo n daluru, o fẹ daluru ni, o fẹ da wahala silẹ ni.” Ṣẹẹ ti waa ri nisin-in? Ki ni wahala ti mo fẹẹ da lẹ? ‘‘Gbogbo nnkan t’Ọlọrun n fun-unyan l’Ọlọrun femi naa, ṣugbọn ohun temi n sọ ni pe, ta a ba n sọ wi pe ko kan mi, ko kan mi, to ba kan ẹni to sun mọ wa nkọ? Ohun ni mo ṣe n pariwo yẹn, wi pe, ẹ jẹ ka tete fọwọsowọpapọ pẹlu gbogbo awọn tọ jẹ ọmọde, to jẹ awọn ọdọ to laya, awọn akinkanju nilẹ Yoruba, ka jọ fọwọsowọpọ ka gba ara wa lọwọ awọn Fulani yii. Wọn pọ kaakiri, wọn ti sọrandi gbogbo ilẹ Yoruba patapata, ẹ wo atọdun to lọ ti mo ti n ke, ohun ti mo ri, ẹ ẹ ri ì. ‘‘O si ba naa ni, ko ti i bajẹ, mo fẹ ki gbogbo ẹyin baba wa, ẹyin ọba, ijoye, ẹyin alagbara, ẹyin gomina, mi o bẹni kankan ja o, Ọlọrun dẹ rinu mi, gbogbo nnkan to ṣẹlẹ si mi, mi o fi binu, ko dẹ dun mi, mo gba pe b’Ọlọrun ṣe kadara ẹ niyẹn, ṣugbọn ko ti i bajẹ ju.


Ohun ni mo ṣe n pariwo yẹn, wi pe, ẹ jẹ ka tete fọwọsowọpapọ pẹlu gbogbo awọn tọ jẹ ọmọde, to jẹ awọn ọdọ to laya, awọn akinkanju nilẹ Yoruba, ka jọ fọwọsowọpọ ka gba ara wa lọwọ awọn Fulani yii. Wọn pọ kaakiri, wọn ti sọrandi gbogbo ilẹ Yoruba patapata, ẹ wo atọdun to lọ ti mo ti n ke, ohun ti mo ri, ẹ ẹ ri ì. ‘‘O si ba naa ni, ko ti i bajẹ, mo fẹ ki gbogbo ẹyin baba wa, ẹyin ọba, ijoye, ẹyin alagbara, ẹyin gomina, mi o bẹni kankan ja o, Ọlọrun dẹ rinu mi, gbogbo nnkan to ṣẹlẹ si mi, mi o fi binu, ko dẹ dun mi, mo gba pe b’Ọlọrun ṣe kadara ẹ niyẹn, ṣugbọn ko ti i bajẹ ju. Ẹ tete dide kẹ ẹ pe wa, kẹ ẹ so gbogbo wa pọ, ka tete gbara wa silẹ lọwọ awọn pipu yii ko too di pe yoo leeti, so, ẹ dakun, ẹ dakun, imọran ni o, ọrọ mi o pọ. Mo kan fẹ ki gbogbo awa Yoruba, ka ṣera wa lọkan, ko too di pe yoo leeti mọ wa lọwọ. ‘‘So, mo rọ ẹyin baba mi, mo rọ ẹyin mama mi, mo rọ ọba, mo rọ ijoye, mo rọ gomina, mo rọ sẹnetọ, ẹ jẹ ka tete.., ẹ jẹ ka para wa pọ, ka gba’lẹ wa lọwọ awọn pipu yii, iwa wa o papọ, aṣa wa o papọ, iṣesi wa o papọ, a a jọra wa rara, ẹẹn?


Ẹ tete dide kẹ ẹ pe wa, kẹ ẹ so gbogbo wa pọ, ka tete gbara wa silẹ lọwọ awọn pipu yii ko too di pe yoo leeti, so, ẹ dakun, ẹ dakun, imọran ni o, ọrọ mi o pọ. Mo kan fẹ ki gbogbo awa Yoruba, ka ṣera wa lọkan, ko too di pe yoo leeti mọ wa lọwọ. ‘‘So, mo rọ ẹyin baba mi, mo rọ ẹyin mama mi, mo rọ ọba, mo rọ ijoye, mo rọ gomina, mo rọ sẹnetọ, ẹ jẹ ka tete.., ẹ jẹ ka para wa pọ, ka gba’lẹ wa lọwọ awọn pipu yii, iwa wa o papọ, aṣa wa o papọ, iṣesi wa o papọ, a a jọra wa rara, ẹẹn? ‘‘Mo rọ yin, ẹ dakun, ti n ba ṣe ẹṣẹ kan sẹni kan to ba n dun un, mo fẹ kẹ ẹ dariji mi, bi mo ṣe mọ ọn ṣe ni mo ṣe n huwa, ọmọde dẹ ni mi, ẹ dakun. So, Ọlọrun Ọba, ohun tọ ṣẹlẹ l’Ọwọ yẹn, Ọlọrun Ọba tọ laye, tọ lọrun, ko ni i jẹ ko ṣẹlẹ sidiile ẹnikọọkan wa, ẹ jọọ, orukọ mi lẹẹkan si i ni Sunday Adeyẹmọ ti gbogbo awọn eeyan mọ si Sunday Igboho. Ẹ ṣe e mo dupẹ.’’ Bayii ni Sunday Igboho pari ọrọ rẹ.


‘‘Mo rọ yin, ẹ dakun, ti n ba ṣe ẹṣẹ kan sẹni kan to ba n dun un, mo fẹ kẹ ẹ dariji mi, bi mo ṣe mọ ọn ṣe ni mo ṣe n huwa, ọmọde dẹ ni mi, ẹ dakun. So, Ọlọrun Ọba, ohun tọ ṣẹlẹ l’Ọwọ yẹn, Ọlọrun Ọba tọ laye, tọ lọrun, ko ni i jẹ ko ṣẹlẹ sidiile ẹnikọọkan wa, ẹ jọọ, orukọ mi lẹẹkan si i ni Sunday Adeyẹmọ ti gbogbo awọn eeyan mọ si Sunday Igboho. Ẹ ṣe e mo dupẹ.’’ Bayii ni Sunday Igboho pari ọrọ rẹ. Tẹ o ba gbagbe, o pẹ ti ajijagbara naa ti n koju awọn Fulani yii, oun lo si le wọn kuro niluu Igangan nigba ti wọn ko jẹ ki awọn araadugbo naa gbadun.


Tẹ o ba gbagbe, o pẹ ti ajijagbara naa ti n koju awọn Fulani yii, oun lo si le wọn kuro niluu Igangan nigba ti wọn ko jẹ ki awọn araadugbo naa gbadun.


A ko ni i gba ki ogun bori iran Yoruba ninu ile wa, a ṣetan lati daabo bo ara wa-Ọọni Ogunwusi

Florence Babaṣọla, Oṣogbo Arole Oduduwa, Ọọni Adeyẹye Ẹnitan Ogunwusi, ti sọ pe ṣe ni awọn agbebọn ti wọn ṣọṣẹ nileejọsin St Francis Catholic Church, Owa-luwa, Ọwọ, nipinlẹ Ondo, lọjọ Aiku, Sannde, to kọja, ninu eyi ti ọpọlọpọ eeyan ti gbẹmi-in mi, ti awọn mi-in si fara pa, fẹẹ sọ ilẹ Yoruba di ibudo ogun. Ọba Ogunwusi ṣalaye pe awọn ọmọ Yoruba lagbara lati daabo bo ara wọn bo tilẹ jẹ pe wọn nifẹẹ alaafia pupọ. Ninu atẹjade kan ti Akọwe iroyin kabiesi, Ọtunba Moses Ọlafare, fi sita, Ọọni kilọ fun awọn afẹjẹwẹ ti wọn pinnu lati da wahala silẹ nilẹ Yoruba, to si jẹ pe awọn alaiṣẹ ni wọn maa n fori lu laluri iṣẹlẹ bẹẹ lọpọ igba. “A gbọdọ ran ara wa leti pe ana, ọjọ Aiku, iyẹn ọjọ karun-un, oṣu Kẹfa, lo pe ọdun kan geerege ti awọn Fulani darandaran pa eeyan to le ni ogun niluu Igangan, nijọba ibilẹ Ibarapa, nipinlẹ Ọṣun, ti wọn dana sunle, ti wọn si dana sun aafin Aṣigangan lasiko ti gbogbo awọn eeyan n sun lọwọ.” Ọọni ṣalaye pe iroyin ti n lọ kaakiri pe awọn ọdaran yii n gbero lati ṣakọlu si ilẹ Yoruba bii iru eyi ti wọn ṣe niluu Ọwọ lanaa. “Bi iru eleyii ba ṣẹlẹ lai ni ibi kan ti eeyan le foju si, o tumọ si pe iṣẹ awọn oṣiṣẹ alaabo orileede wa ku diẹ kaato, tabi ko yọ rara. Amọ ṣa, a ko ni i gba ki ogun bori awa iran Yoruba ninu ile wa, a ti ṣetan lati daabo bo ara wa.


“A gbọdọ ran ara wa leti pe ana, ọjọ Aiku, iyẹn ọjọ karun-un, oṣu Kẹfa, lo pe ọdun kan geerege ti awọn Fulani darandaran pa eeyan to le ni ogun niluu Igangan, nijọba ibilẹ Ibarapa, nipinlẹ Ọṣun, ti wọn dana sunle, ti wọn si dana sun aafin Aṣigangan lasiko ti gbogbo awọn eeyan n sun lọwọ.” Ọọni ṣalaye pe iroyin ti n lọ kaakiri pe awọn ọdaran yii n gbero lati ṣakọlu si ilẹ Yoruba bii iru eyi ti wọn ṣe niluu Ọwọ lanaa. “Bi iru eleyii ba ṣẹlẹ lai ni ibi kan ti eeyan le foju si, o tumọ si pe iṣẹ awọn oṣiṣẹ alaabo orileede wa ku diẹ kaato, tabi ko yọ rara. Amọ ṣa, a ko ni i gba ki ogun bori awa iran Yoruba ninu ile wa, a ti ṣetan lati daabo bo ara wa. “Dipo ki wọn da omi tutu si wa lọkan, ṣe ni iṣẹlẹ yii yoo tubọ mu wa lokun si i, paapaa, ninu ipinnu wa lati lo agbara atinuda ati imọ-ẹrọ lori eto aabo ati dukia wa. “Ki awọn gomina mẹfẹẹfa ti a ni nilẹ Yoruba atawọn ojugba wọn kaakiri orileede yii, to fi mọ Aarẹ Buhari, dide lati ṣe imuṣẹ ileri ti wọn ṣe nipa aabo awọn araalu”. Ọọni ba Ọlọwọ ti ilu Ọwọ, Ọba Ajibade Gbadegẹṣin Ogunoye 111, awọn eeyan ilu Ọwọ, Gomina Oluwarotimi Akeredolu, awọn iranṣẹ Ọlọrun ninu ijọ St. Francis Catholic Church, Ọwa-luwa, Ọwọ, mọlẹbi awọn to jade laye, awọn ti wọn fara pa ati gbogbo awọn eeyan ipinlẹ Ondo, kẹdun lori ajalu naa.


“Dipo ki wọn da omi tutu si wa lọkan, ṣe ni iṣẹlẹ yii yoo tubọ mu wa lokun si i, paapaa, ninu ipinnu wa lati lo agbara atinuda ati imọ-ẹrọ lori eto aabo ati dukia wa. “Ki awọn gomina mẹfẹẹfa ti a ni nilẹ Yoruba atawọn ojugba wọn kaakiri orileede yii, to fi mọ Aarẹ Buhari, dide lati ṣe imuṣẹ ileri ti wọn ṣe nipa aabo awọn araalu”. Ọọni ba Ọlọwọ ti ilu Ọwọ, Ọba Ajibade Gbadegẹṣin Ogunoye 111, awọn eeyan ilu Ọwọ, Gomina Oluwarotimi Akeredolu, awọn iranṣẹ Ọlọrun ninu ijọ St. Francis Catholic Church, Ọwa-luwa, Ọwọ, mọlẹbi awọn to jade laye, awọn ti wọn fara pa ati gbogbo awọn eeyan ipinlẹ Ondo, kẹdun lori ajalu naa.


Ibo abẹle APC:Awọn gomina, igbimọ apaṣẹ ni iha Guusu loludije sipo aarẹ yoo ti wa

Orẹoluwa Adedeji Apapọ awọn gomina ilẹ Hausa ti fẹnu ko pe ki awọn eeyan ma mikan, wọn ni iha Guusu naa ni oludije sipo aarẹ labẹ ẹgbẹ oṣelu APC yoo ti wa gẹgẹ bi awọn ṣe fẹnu ko ni Satide, ọsẹ to kọja. Bakan naa ni igbimọ apaṣẹ ẹgbẹ naa (NWC), ti kin ọrọ yii lẹyin, wọn ni bi yoo ṣe ri niyẹn. Alaga ẹgbẹ awọn gomina Oke-Ọya, to tun jẹ Gomina ipinlẹ Pleateau, Simon Lalong, lo sọrọ naa fawọn oniroyin lẹyin ipade ti wọn ṣe pẹlu Aarẹ Buhari lọjọ Aje, Mọnde, ọsẹ yii. O sọ lorukọ awọn gomina mẹtala yooku pe ipinnu awọn, ninu eyi ti awọn ti kọwọ bọwe pe ipo aarẹ yoo lọ si apa Guusu ilẹ wa ṣi wa bẹẹ. O ni igbesẹ yii waye lati le gba alaafia ati iṣọkan laaye. Ati pe awọn ṣi waa ni ifikunlukun pẹlu Buhari ni ipade tọjọ Aje yii fi waye.


O sọ lorukọ awọn gomina mẹtala yooku pe ipinnu awọn, ninu eyi ti awọn ti kọwọ bọwe pe ipo aarẹ yoo lọ si apa Guusu ilẹ wa ṣi wa bẹẹ. O ni igbesẹ yii waye lati le gba alaafia ati iṣọkan laaye. Ati pe awọn ṣi waa ni ifikunlukun pẹlu Buhari ni ipade tọjọ Aje yii fi waye. O fi kun un pe Buhari ko fa oludije kankan kalẹ tabi pe o n ṣatilẹyin fun eyikeyii ninu awọn oludije mẹtalelogun naa. O ni aṣẹ ti Buhari kan pa ni pe ki awọn gomina ri igbimọ apaṣẹ ẹgbẹ naa, iyẹn (National Working Committee) lati ṣepade, ki wọn le foun ṣọkan lori ẹni kan ninu awọn oludije naa lọna to ba dẹmokiresi mu


O fi kun un pe Buhari ko fa oludije kankan kalẹ tabi pe o n ṣatilẹyin fun eyikeyii ninu awọn oludije mẹtalelogun naa. O ni aṣẹ ti Buhari kan pa ni pe ki awọn gomina ri igbimọ apaṣẹ ẹgbẹ naa, iyẹn (National Working Committee) lati ṣepade, ki wọn le foun ṣọkan lori ẹni kan ninu awọn oludije naa lọna to ba dẹmokiresi mu


Alaga APC, Adamu, ni Ahmed Lawan lẹgbẹ awọn fa kalẹ funpo aarẹ

Faith Adebọla Awuyewuye mi-in ti su yọ laarin ẹgbẹ All Progressives Congress (APC) l’Abuja, pẹlu bi wọn ṣe fẹẹ bẹrẹ eto idibo abẹle wọn lati yan ẹni ti yoo jade dupo aarẹ, Alaga ẹgbẹ naa, Abdullahi Adamu, ti kede lọjọ Aje, Mọnde, ọjọ kẹfa, oṣu Kẹfa yii, pe Sẹnetọ Ahmed Lawan, olori awọn aṣofin apapọ, ni ẹni ti ẹgbẹ APC fẹnuko le lori lati fa kalẹ. Lasiko to n ṣepade pẹlu igbimọ amuṣẹṣe, National Working Committee, ẹgbẹ naa, eyi to waye lolu-ile ẹgbẹ APC l’Abuja lo sọrọ naa. Ṣugbọn o ni awọn maa gba awọn oludije yooku, titi kan adari apapọ ẹgbẹ naa, Aṣiwaju Bọla Tinubu, Igbakeji Aarẹ, Ọjọgbọn Yẹmi Ọṣinbajo, Gomina Ekiti, Kayọde Fayẹmi, Gomina Ebonyi, David Umahi, ati awọn yooku laaye lati dije pẹlu Ahmed Lawan, lasiko ti eto idibo naa ba bẹrẹ lọjọ Iṣẹgun, Tusidee. Papa iṣere Eagle Square, l’Abuja ni eto idibo naa yoo ti waye.


Nitori bi wọn ṣe pa awọn kan ninu wọn, ẹgbẹ Onigbagbọ ṣewọde l’Ọwọ

Jọkẹ Amọri Ẹgbẹ awọn Onigbagbọ niluu Ọwọ ti ṣe ifẹhonu han lori akọlu to waye ninu ijọ St Francis to wa niluu naa lọjọ Aiku, Sannde, ọsẹ yii, nibi ti wọn ti pa ọpọlọpọ eeyan, tawọn mi-in si fara pa yannayanna. Aarọ ọjọ Aje, Mọnde, ọsẹ yii, ni awọn eeyan naa jade pẹlu akọle loriṣiiriṣii lati fi aidunnu wọn han si iṣẹlẹ naa, ti wọn si n rọ ijọba apapọ lati wa nnkan ṣe si i. Lara awọn ohun ti wọn kọ si awọn paali ti wọn gbe lọwọ ni, ‘Ẹ yee gbogun ti awa Onigbagbọ’, ‘Awọn Onigbagbọ nilo idajọ ododo’, ‘A o fẹ kẹ ẹ waa maa ki wa niki ibanujẹ mọ, ẹ gbe igbesẹ to yẹ, ‘Ẹ yee fi aye wa ṣe oṣelu’ ati bẹẹ bẹẹ lọ. Tẹ o ba gbagbe, ọjọ Aiku, Sannde, ọsẹ yii, ni awọn afẹmiṣofo kan kọ lu ijọ Katoliiki to wa niluu Ọwọ, ti wọn si pa eeyan rẹpẹtẹ nibẹ.


Ọṣinbajo ko lasidẹnti o, awọn to nijamba lo ran lọwọ

Ọrẹoluwa Adedeji Oludamọran pataki lori eto iroyin fun Igbakeji Aarẹ ilẹ wa, Laolu Akande, ti sọ pe ko si ootọ ninu ahesọ tawọn kan n gbe kiri pe Ọjọgbọn Yẹmi Ọṣinbajo ni ijamba mọto. Ninu atẹjiṣẹ kan to fi ranṣẹ si ALAROYE lo ti sọ pe ko si ootọ ninu iroyin ẹlẹjẹ ti awon kan n gbe kiri pe Igbakeji Aarẹ ni ijamba mọto. O ni nigba ti Ọṣinbajo n lọ si papakọ ofurufu lati tẹsiwaju ninu irinajo rẹ lọ si ilu Ọwọ, nipinlẹ Ondo, lati lọọ ba wọn kẹdun lo ri awọn to ni ijamba naa lo ri awọn to nijamba mọto yii, to si duro lati ran wọn lọwọ. Niṣe ni mọto wọn takiti, eyi lo mu ko da mọto rẹ duro, ti oun atawọn ẹṣọ to n rinrin-ajo pẹlu rẹ si ṣaajo wọn, to ni ki ọkọ pajawiri to n tọju alaisan to wa lẹyin rẹ gbe awọn to fara pa lọ si ọsibitu fun itọju to peye, ki wọn si fun oun labọ bi oun gbogbo ba ṣe lọ si. Ni Mọnde, ọjọ Aje, ọsẹ yii, ni Ọṣinbajo lọ si ilu Ọwọ, nibi to ti lọọ ba wọn kẹdun lori bi awọn afẹmiṣofo ṣe pa eeyan rẹpẹtẹ ninu ijọ St Francis Catholic Church.


Tinubu ṣabẹwo siluu Ọwọ, o ṣeleri miliọnu marundinlọgọrin fun wọn

Jọkẹ Amọri Ọjọ Aje, Mọnde, ọsẹ yii, ni Aṣiwaju Bọla Tinubu ṣabẹwo si ilu Ọwọ, nipinlẹ Ondo, nibi tawọn afẹmiṣofo ti pa ọgọọrọ eeyan ni ṣọọṣi St Francis Catholic Church, to wa niluu naa. Lasiko abẹwo naa lo bu ẹnu atẹ lu iwa buruku ti awọn eeyan naa hu, o ni iwa ibi gbaa ni ki eeyan gbẹmi alaiṣẹ. O fi kun un pe iru ajalu bayii ko ṣẹlẹ nilẹ Yoruba ri, bẹẹ lo rọ ijọba apapọ lati fun okun eto aabo dain dain. O waa ṣeleri pe oun yoo fọwọ sọwọ pọ pẹlu Gomina Rotimi Akeredolu lati pese iranlọwọ to ba yẹ lori ọrọ naa. Nigba to ṣabẹwo si ṣọọṣi ti iṣẹlẹ yii ti waye, o ṣeleri pe oun yoo fun awọn eeyan ti wọn wa lọsibitu ti wọn n gba itọju ni miliọnu lọna aadọta Naira, bẹẹ lo ṣeleri miliọnu mẹẹẹdọgbọn fun ṣọọṣi ti akọlu naa ti waye.


Ibanujẹ ayeraye n duro de awọn ti wọn ṣeku pa awọn Onigbagbọ niluu Ọwọ-Buhari

Monisọla Saka Aarẹ Muhammadu Buhari ti fi ẹdun ọkan rẹ han lori iku gbigbona ati ọna ọdaju ti wọn fi pa awọn olujọsin ileejọsin St. Francis Catholic Church, agbegbe Owa-luwa, Ọwọ, nipinlẹ Ondo, lọjọ Aiku, Sannde, ọsẹ yii. Nigba to n bẹnu atẹ lu iwa laabi ọhun, Buhari ni ibanujẹ ayeraye n duro de awọn ti wọn ṣeku pa awọn eeyan yii laye ati lọrun. Ninu atẹjade kan ti Oludamọran rẹ lori eto iroyin, Ọgbẹni Fẹmi Adeṣina, fi lede ni Buhari ti ni, “Awọn eeyan ibi lati inu iho ilẹ abi lati inu aginju nikan ni wọn le ṣe nnkan aburu bẹẹ, ibanujẹ ti ko lopin lo n duro de wọn laye ati lọrun bakan naa”. Buhari ṣedaro awọn to ti lọ, bẹẹ lo ba awọn ẹbi, ara, ijọ Katoliiki ati ijọba ipinlẹ Ondo kẹdun awọn ẹni wọn, o wa ke pe awọn ileeṣẹ to n ri si iṣẹlẹ pajawiri lati bẹrẹ iṣẹ lẹyẹ-o-sọka, ki awọn agbofinro si ri i pe ọwọ ba awọn eniyan ibi ọhun, lati le rẹ awọn tọfọ ṣẹ lẹkun. Buhari tẹsiwaju pe ko si bo ti le wu ko ri, orilẹ-ede yii o ni i gba awọn ẹni ibi ati ika ọdaju laaye, bẹẹ ni okunkun ko ni i bori imọlẹ laelae. Ilẹ Naijiria yoo pada bori ni”.


Irọ ni wọn n pa o, Ọṣinbajo ko juwọ silẹ fun ẹnikẹni lori ibo abẹle APC-Akinọla

Ọrẹoluwa Adedeji Ẹgbẹ kan to n ṣe ipolongo fun Igbakeji Aarẹ, Ọjọgbọn Yẹmi Ọṣinbajo, lati dupo aarẹ ilẹ wa, (Ọṣinbajo Presidential Campaign Council), ti sọ pe ko si ootọ ninu ahesọ ọrọ kan to n lọ kaakiri pe Igbakeji Aarẹ naa ti sọ pe oun ti juwọ silẹ pe oun ko dije mọ. Wọn ni irọ to jinna soootọ ni, ati pe awọn oniṣẹẹbi kan lo wa nidii ọrọ yii. Ninu atẹjade kan ti Ọgbẹni Richard Akinọla fi sita lorukọ ẹgbẹ naa ti wọn fi ranṣẹ si ALAROYE ni wọn ti ṣalaye pe ẹru bi ọpọ awọn eeyan ṣe n ṣatilẹyin fun Ọjọgbọn Ọṣinbajo, ati bi awọn alatilẹyin rẹ ṣe n fojoojumọ pọ si i lo n ba awọn ti wọn n gbe iroyin ofege naa kiri. ‘‘A fẹ ki ẹ mọ pe ko si igba kankan ti Ọṣinbajo ronu lati gbe iru igbesẹ yii, nitori oun ni oludije to n ṣaaju ninu gbogbo awọn to ku, bẹẹ ni igbimọ ti ẹgbẹ APC gbe kalẹ lati ṣayẹwo awọn oludije paapaa fidi eyi mulẹ pe oun lo n lewaju ninu gbogbo awọn oludije. Ko ṣee ṣe fun iru eeyan bẹẹ lati waa sọ pe oun ko ṣe mọ, fun ti kin ni? ‘‘Ọṣinbajo ti n gbaradi fun eto idibo abẹle ti yoo waye, idaniloju si wa pe oun ni yoo jawe olubori.’’ Bakan naa ni wọn tun sọ pe ko si ootọ ninu ahesọ mi-in ti wọn tun n gbe kiri pe Ọṣinbajo sọ pe ki awọn aṣaaju ẹgbẹ APC nilẹ Yoruba ṣe nnkan kan fun oun, oun naa si ni pe ki wọn jẹ ki oun lọọ ri Pasitọ Adeboye ki oun too juwọ silẹ, wọn ni irọ buruku gbaa ni, ko si ohun to jọ bẹ, ki awọn eeyan, paapaa ju lọ awọn aṣoju ti yoo dibo ati awọn alatilẹyin awọn ma gba iru ọrọ bẹẹ gbọ.


‘‘A fẹ ki ẹ mọ pe ko si igba kankan ti Ọṣinbajo ronu lati gbe iru igbesẹ yii, nitori oun ni oludije to n ṣaaju ninu gbogbo awọn to ku, bẹẹ ni igbimọ ti ẹgbẹ APC gbe kalẹ lati ṣayẹwo awọn oludije paapaa fidi eyi mulẹ pe oun lo n lewaju ninu gbogbo awọn oludije. Ko ṣee ṣe fun iru eeyan bẹẹ lati waa sọ pe oun ko ṣe mọ, fun ti kin ni? ‘‘Ọṣinbajo ti n gbaradi fun eto idibo abẹle ti yoo waye, idaniloju si wa pe oun ni yoo jawe olubori.’’ Bakan naa ni wọn tun sọ pe ko si ootọ ninu ahesọ mi-in ti wọn tun n gbe kiri pe Ọṣinbajo sọ pe ki awọn aṣaaju ẹgbẹ APC nilẹ Yoruba ṣe nnkan kan fun oun, oun naa si ni pe ki wọn jẹ ki oun lọọ ri Pasitọ Adeboye ki oun too juwọ silẹ, wọn ni irọ buruku gbaa ni, ko si ohun to jọ bẹ, ki awọn eeyan, paapaa ju lọ awọn aṣoju ti yoo dibo ati awọn alatilẹyin awọn ma gba iru ọrọ bẹẹ gbọ. Irọ to jinna sootọ ni.


Igbakeji gomina Ọyọ darapọ mọ ẹgbẹ APC

Ọlawale Ajao, Ibadan Igbakeji gomina ipinlẹ Ọyọ, Ẹnjinnia Raufu Ọlaniyan, ti fi ẹgbẹ oṣelu PDP silẹ, o ti darapọ mọ APC bayii nipinlẹ Ọyọ. Ọjọ Aiku, Sannde, ọsẹ yii, lo sọ ọrọ naa di mimọ fawọn akọroyin. O ni igbesẹ yii waye lori bi awọn alatilẹyin oun ṣe n pariwo pe ki oun kuro ninu ẹgbẹ naa pẹlu bi oun ṣe wa nibẹ lasan ti oun ko ṣe nnkan kan. O fi kun un pe igbesẹ ti oun gbe yii ko ba ajọṣepọ to wa laarin oun ati Gomina Ṣeyi Makinde jẹ. O ti to ọjọ mẹta ti awọn eeyan ti n gbe e pooyi ẹnu pe ọkunrin naa fẹẹ kuro ninu ẹgbẹ PDP. Oun paapaa si fẹnu ara rẹ sọ pe ẹgbẹ oṣelu bii marun-un lo n wawọ si oun pe ki oun waa darapọ mọ wọn, ṣugbọn oun ko ti i da wọn loun. Laipẹ yii ni Makinde kede Bayọ Lawal gẹgẹ bii ẹni ti yoo jẹ igbakeji rẹ lasiko eto idibo ọdun to n bọ, eyi to fi han pe aarin oun ati igbakeji rẹ ti daru.


Bi awọn to ṣiṣẹ ibi yii ba wọnu iho ilẹ, a maa hu wọn jade-Akeredolu

Oluṣẹyẹ Iyiade ‘‘Awọn to ṣiṣẹ naa ko ni i lọ lai jiya, gbogbo ohun ta a ba ni la fi maa ṣawari wọn, wọn yoo si jiya iṣẹ buruku ti wọn ṣe yii.’’ Gomina ipinlẹ Ondo, Arakunrin Rotimi Akeredolu, lo sọrọ naa lọjọ Aiku, Sannde, ọsẹ yii, nigba to n fi aidunnu rẹ han si bi awọn agbebọn kan ṣe ya wọ ṣọọṣi St Francis Catholic Church, to wa ni Opopona Ọwa-Luwa, niluu Ọwọ, ipinlẹ Ondo, ti wọn si ṣeku pa awọn olujọsin bii aadọta lẹẹkan naa. Akeredolu ṣapejuwe iwa bi wọn ṣe pa awọn eeyan naa pe iwa ẹlẹmi-in eṣu patapata gbaa ni awọn ti wọn ṣe akọlu si ilu ti alaafia ti n jọba lati ọjọ pipẹ wa yii. O ni o jẹ ohun to ba ni lojiji gidigidi. Gomina, ẹni to sare pada sipinlẹ Ondo lati ilu Abuja to wa, nibi to ti n palẹmọ fun eto idibo abẹle APC ti yoo bẹrẹ lọla sọ latẹnu Akọwe iroyin rẹ, Richard Ọlatunde, pe, ‘’Sunday ibanujẹ gbaa ni eleyii niluu Ọwọ, ọkan wa gbogbẹ gidigidi. Awọn eeyan ibi kan ti ṣakọlu si alaafia ati igbe aye alaafia ati ifọkanbalẹ ti a n gbe. Adanu nla ni eleyii jẹ fun ipinlẹ wa ọwọn.


Gomina, ẹni to sare pada sipinlẹ Ondo lati ilu Abuja to wa, nibi to ti n palẹmọ fun eto idibo abẹle APC ti yoo bẹrẹ lọla sọ latẹnu Akọwe iroyin rẹ, Richard Ọlatunde, pe, ‘’Sunday ibanujẹ gbaa ni eleyii niluu Ọwọ, ọkan wa gbogbẹ gidigidi. Awọn eeyan ibi kan ti ṣakọlu si alaafia ati igbe aye alaafia ati ifọkanbalẹ ti a n gbe. Adanu nla ni eleyii jẹ fun ipinlẹ wa ọwọn. ‘‘Gbogbo ohun to ba gba la maa ṣe lati ṣawari awọn to ṣiṣẹ buruku yii, wọn yoo si jiya ẹṣẹ wọn, bẹẹ ni a ko ni i jẹ ki agara da wa lati ri i pe a fọ ipinlẹ naa mọ lọwọ awọn janduku ti wọn wọn ko ni ẹri ọkan yii. Ni bayii, ipe ti lọ si ọdọ awọn eeyan ti wọn n gbe ni agbegbe Federal Medical Centre, to wa ni ilu Ọwọ, nibi ti wọn ko awọn to fara pa lasiko iṣẹlẹ naa lọ pe ki wọn jọwọ, waa maa fi ẹjẹ silẹ lati fi le doola ẹmi awọn eeyan naa.


‘‘Gbogbo ohun to ba gba la maa ṣe lati ṣawari awọn to ṣiṣẹ buruku yii, wọn yoo si jiya ẹṣẹ wọn, bẹẹ ni a ko ni i jẹ ki agara da wa lati ri i pe a fọ ipinlẹ naa mọ lọwọ awọn janduku ti wọn wọn ko ni ẹri ọkan yii. Ni bayii, ipe ti lọ si ọdọ awọn eeyan ti wọn n gbe ni agbegbe Federal Medical Centre, to wa ni ilu Ọwọ, nibi ti wọn ko awọn to fara pa lasiko iṣẹlẹ naa lọ pe ki wọn jọwọ, waa maa fi ẹjẹ silẹ lati fi le doola ẹmi awọn eeyan naa.


Awọn afẹmiṣofo lọọ ka awọn Onigbagbọ mọ ṣọọṣi l’Ọwọ, wọn yinbọn pa bii aadọta olujọsin

Oluṣẹyẹ Iyiade, Akurẹ Eeyan bii aadọta ti wọn n jọsin lọwọ ninu ijọ St Francis Catholic Church, to wa ni ilu Ọwọ, nipinlẹ Ondo, ni awọn afẹmiṣofo yinbọn pa lasiko ti wọn n jọsin lọwọ ninu ijọ naa ni ọjọ Aiku, Sannde, ọsẹ yii. ALAROYE gbọ pe niṣe ni awọn afẹmiṣofo naa ya wọ inu ijọ naa lasiko ti wọn n ṣe isin ọjọ isinmi lọwọ, ti wọn si da ibọn bo awọn olujọsin naa. Bakan naa la gbọ pe wọn tun ju bọmbu sinu agbegbe ṣọọṣi naa, ti wọn si ṣeku pa eeyan ti ko din ni aadọta. Ariwo ẹkun ati ipayinkeke lo gba gbogbo ṣoọṣi naa ati gbogbo ilu lapapọ kan. Iya, baba ati ọmọ, baba ati ọmọ, ẹgbọn ati aburo wa ninu awọn ti wọn pa yii. Afi bii ibudo awọn alapata ni ẹjẹ eeyan n ṣan ninu ṣọọsi naa, beeyan si jori ahun, bo ba debẹ, aanu ikunlẹ abiyamọ yoo ṣe e. Bakan naa ni wọn ni yatọ sawọn to n jọsin yii, wọn tun pa awọn to n lọ jẹẹjeẹ wọn loju ọna lati le raaye sa lọ. Alaroye yoo maa fi bo ba ṣe n lọ si to yin leti


O ma ṣe o, oludije sipo gomina lẹgbẹ LP tẹlẹ, Mike ku lojiji ni Kwara

Ibrahim Alagunmu, Ilọrin Irọ ni, ootọ ni, lo gbẹnu ọpọ olugbe ipinlẹ Kwara lalẹ ọjọ Abamẹta, Satide, ọṣẹ yii, nigba ti wọn kede iku oludije sipo gomina lẹgbẹ oṣelu Labour Party (LP), tẹlẹ nipinlẹ naa, Dokita Mike Omotoshọ, ti inagijẹ rẹ n jẹ “Ọmọ to sure” ti wọn lo ku lẹni ọdun mejilelaaadọta (52), to si fi iya rẹ saye lọ. ALAROYE gbọ pe alẹ ọjọ Abamẹta, Satide, opin ọsẹ yii, ni ọkunrin naa ku sileewosan kan ti wọn ko darukọ nilẹ Amẹrika, lẹyin aisan ranpẹ. Mikẹ jẹ ọmọ bibi ilu Obo Ayegunlẹ, nijọba ibilẹ Ekiti, nipinlẹ Kwara, wọn bi i ni ọjọ kẹrinla, oṣu Kin-in-ni, ọdun 1970, o ku ni ọjọ kẹrin, oṣu Kẹfa, ọdun 2022. Ọdun 2015, lo jade dupo gomina labẹ asia ẹgbẹ oṣelu Labour, to si gbe ipo kẹta nibi abajade esi idibo lọdun naa. Gbogbo awọn lookọ lookọ, awọn lẹgbẹ-lẹgbẹ, awọn oloṣelu ẹgbẹ rẹ, to fi mọ ẹgbẹ to n ṣejọba lọwọ ni Kwara, ni wọn ti n fi ọrọ ibanikẹdun ranṣẹ si mọlẹbi oloogbe.


Buhari fọwọ si i ki ipo aarẹ lọ si iha Guusu

Jọkẹ Amọri Aarẹ Muhamadu Buhari ti fọwọ si i pe ki ipo aarẹ ilẹ Naijiria lọdun 2023 lọ si apa Guusu ilẹ wa. O sọrọ naa lasiko to n ṣepade pẹlu awọn oludije naa nile ijọba to wa ni Aso Rock, niluu Abuja lalẹ ọjọ Abamẹta, Satide, opin ọsẹ yii. Ipade naa si n tẹsiwaju.


Buhari wọle ipade pẹlu awọn oludije ipo aarẹ ninu ẹgbẹ APC

Jọkẹ Amọri Lati ri i pe adinku ba iye awọn oludije, ati lati ṣipẹ fun awọn kan ninu awọn to fẹẹ dije dupo aarẹ ninu ẹgbẹ oṣelu APC, Aarẹ Buhari ṣepade pẹlu awọn oludije naa nile ijọba niluu Abuja, ni alẹ ọjọ kẹrin, oṣu Kẹfa yii. Titi di ba a ṣe n kọ iroyin yii ni ipade naa n lọ lọwọ, ko ti i sẹni to mọ ibi ti wọn yoo fẹnu rẹ ko si. Bẹ o ba gbagbe, awọn gomina APC to wa lati iha Ariwa ti fẹnu ko, bẹẹ ni wọn ti rọ awọn eeyan wọn to fẹẹ dije lati jawọ ninu rẹ, ki wọn si fun awọn eeyan Guusu ni anfaani lati fa oludije kalẹ ti yoo kopa ninu ibo abẹle wọn ti yoo waye lọjọ Iṣẹgun ọsẹ to n bọ.


Mi o ni i ṣafikun idile to n jẹ Alaafin Ọyọ-Makinde

Ọlawale Ajao, Ibadan Pẹlu bi igbesẹ ṣe n lọ lọwọ lati fi Alaafin tuntun jẹ, ti awọn iran ọmọọba ilu Ọyọ kan ṣi n bẹ ijọba lati mu afikun ba awọn idile to n jọba ilu ọhun, Gomina ipinlẹ Ọyọ, Ẹnjinnia Ṣeyi Makinde, ti rọ awọn eeyan naa lati sinmi agbaja nitori ijọba oun ko ṣetan lati jẹ ki awọn ti yoo maa jẹ Alaafin pọ si i. Nibi aṣekagba ayẹyẹ oku Alaafin Ọyọ, Ọba Lamidi Ọlayiwọla Adeyẹmi (Kẹta), to waye ninu papa iṣere Olivet Baptist High School, niluu Ọyọ, lo ti sọrọ yii lọjọ Abamẹta, Satide, ọjọ kẹrin, oṣu Kẹfa, ọdun 2022. Ijọba ipinlẹ Ọyọ lo ṣeto ayẹyẹ alarinrin ọhun lati bu ọla ikẹyin fun ọba rere to papoda naa. Tẹ o ba gbagbe, lọjọ kẹtalelogun, oṣu Kẹrin, ọdun yii l’Alaafin Lamidi Ọlayiwọla waja. Gẹgẹ bi Gomina Makinde ṣe sọ nibi aṣeyẹ ọhun, “Awọn kan kọ lẹta wa, wọn ni awọn idile kan wa to jẹ ọmọ bibi inu Alaafin akọkọ, awọn fẹ ka fi orukọ awọn naa sara awọn idile to n jọba, ki awọn naa le du oye Alaafin ninu eto ifọbajẹ to n lọ lọwọ. “Ṣugbọn iyẹn ko ti i ṣee ṣe bayii. Ibeere ti mo bi wọn ni pe ṣe orukọ awọn idile ti wọn n sọ wọnyi wa ninu iwe ofin ọba jijẹ nipinlẹ yii, wọn ni ijọba ti fẹẹ buwọ lu u nigba kan ri.


Gẹgẹ bi Gomina Makinde ṣe sọ nibi aṣeyẹ ọhun, “Awọn kan kọ lẹta wa, wọn ni awọn idile kan wa to jẹ ọmọ bibi inu Alaafin akọkọ, awọn fẹ ka fi orukọ awọn naa sara awọn idile to n jọba, ki awọn naa le du oye Alaafin ninu eto ifọbajẹ to n lọ lọwọ. “Ṣugbọn iyẹn ko ti i ṣee ṣe bayii. Ibeere ti mo bi wọn ni pe ṣe orukọ awọn idile ti wọn n sọ wọnyi wa ninu iwe ofin ọba jijẹ nipinlẹ yii, wọn ni ijọba ti fẹẹ buwọ lu u nigba kan ri. Mo ni nnkan to ti wa ninu ofin tẹlẹ nijọba wa maa tẹle lati fi Alaafin tuntun jẹ”. Igbakeji gomina ipinlẹ Ọṣun, ẹni to ṣoju Gomina Isiaka Oyetọla funra rẹ, pẹlu Ẹnjinnia Rauf Ọlaniyan ti i ṣe Igbakeji gomina ipinlẹ Ọyọ wa nibi ayẹyẹ naa pẹlu awọn leekan leekan nidii oṣelu bii Sẹnetọ Monsurat Sunmọnu; Alhaja Mutiat Ọladọja to jẹ iyawo Agba-Oye Rashidi Ladọja, ti i ṣe gomina ipinlẹ Ọyọ nigba kan ri; Aarẹ-Ọna Kakanfo ilẹ Yoruba, Iba Gani Adams; oludije dupo gomina ipinlẹ Ọṣun, Ọmọọba Ademọla Adeleke; awọn aṣofin ipinlẹ Ọyọ, eyi ti Ọnarebu Debọ Ogundoyin ti i ṣe olori wọn ko sodi, atawọn eeyan pataki, pataki lawujọ. Agbolu ti Agbaje-Ifẹ, nipinlẹ Ọṣun, Adekunle Adebọwale, lo ṣoju Ọọni Ile-Ifẹ, iyẹn Ọba Adeyẹye Ogunwusi; Agba-Oye Eddy Oyewọle ṣoju Ọba Lekan Balogun ti i ṣe Olubadan ilẹ Ibadan.


Mo ni nnkan to ti wa ninu ofin tẹlẹ nijọba wa maa tẹle lati fi Alaafin tuntun jẹ”. Igbakeji gomina ipinlẹ Ọṣun, ẹni to ṣoju Gomina Isiaka Oyetọla funra rẹ, pẹlu Ẹnjinnia Rauf Ọlaniyan ti i ṣe Igbakeji gomina ipinlẹ Ọyọ wa nibi ayẹyẹ naa pẹlu awọn leekan leekan nidii oṣelu bii Sẹnetọ Monsurat Sunmọnu; Alhaja Mutiat Ọladọja to jẹ iyawo Agba-Oye Rashidi Ladọja, ti i ṣe gomina ipinlẹ Ọyọ nigba kan ri; Aarẹ-Ọna Kakanfo ilẹ Yoruba, Iba Gani Adams; oludije dupo gomina ipinlẹ Ọṣun, Ọmọọba Ademọla Adeleke; awọn aṣofin ipinlẹ Ọyọ, eyi ti Ọnarebu Debọ Ogundoyin ti i ṣe olori wọn ko sodi, atawọn eeyan pataki, pataki lawujọ. Agbolu ti Agbaje-Ifẹ, nipinlẹ Ọṣun, Adekunle Adebọwale, lo ṣoju Ọọni Ile-Ifẹ, iyẹn Ọba Adeyẹye Ogunwusi; Agba-Oye Eddy Oyewọle ṣoju Ọba Lekan Balogun ti i ṣe Olubadan ilẹ Ibadan. Bẹẹ la tun ri awọn ọba alaye bii Oluwo tilẹ Iwo, Ọba Rasheed Adewale Akanbi; Iba Kiṣi, Ọba Moshood Lawal Awẹda; Ọna-Onibode ti Igboho, Ọba Abdul-Rasheed Adetoyeṣe (Jayeọla Kẹta); Onpetu ti Ijẹru, Ọba Sunday Ọladapọ Oyediran ati bẹẹ bẹẹ lọ. Mayegun ilẹ Yoruba, Alhaji Wasiu Ayinde lo kọrin atata nibi ariya ọhun; pẹlu ajọ to n ṣoju ipinlẹ Ọyọ ninu aṣa ati iṣe Yoruba, nigba ti Suleiman Ayilara ti gbogbo aye mọ si Ajobiewe kọrin ewi ki tọba-tijoye.


Bẹẹ la tun ri awọn ọba alaye bii Oluwo tilẹ Iwo, Ọba Rasheed Adewale Akanbi; Iba Kiṣi, Ọba Moshood Lawal Awẹda; Ọna-Onibode ti Igboho, Ọba Abdul-Rasheed Adetoyeṣe (Jayeọla Kẹta); Onpetu ti Ijẹru, Ọba Sunday Ọladapọ Oyediran ati bẹẹ bẹẹ lọ. Mayegun ilẹ Yoruba, Alhaji Wasiu Ayinde lo kọrin atata nibi ariya ọhun; pẹlu ajọ to n ṣoju ipinlẹ Ọyọ ninu aṣa ati iṣe Yoruba, nigba ti Suleiman Ayilara ti gbogbo aye mọ si Ajobiewe kọrin ewi ki tọba-tijoye.


Awọn gomina ilẹ Hausa ti gba pe ki oludije funpo aarẹ APC wa lati iha Guusu

Ọrẹoluwa Adedeji Awọn gomina to wa lati ilẹ Hausa atawọn aṣaaju wọn kan lati agbegbe naa ti fọwọ si i pe ki oludije sipo aarẹ ọdun to n bọ lorukọ ẹgbẹ APC wa lati apa Guusu ilẹ wa. Ninu iwe kan ti awọn gomina naa fọwọ si to tẹ ALAROYE lọwọ ni wọn ti ṣọ pe, ‘‘Lẹyin ifikunlukun, a n sọ ipinnu wa di mimọ pe lẹyin ọdun mẹjọ ti Aarẹ Buhari ba lo nipo gẹgẹ bii aarẹ, ẹni ti yoo du ipo aarẹ lọdun 2023, gbọdọ jẹ ọkan ninu wa ti yoo wa lati apa iha Guusu. O jẹ ohun to tọna, ti yoo si pọn ẹgbẹ APC le, o jẹ ojuṣe to yẹ, ti ko si ni ohunkohun i ṣe pẹlu ipinnu tabi igbesẹ ti ẹgbẹ oṣelu mi-in ba gbe lori eleyii. A n fi idi rẹ mulẹ pe gbigbe iru igbesẹ bayii ni i ṣe pẹlu ṣiṣe agbekalẹ ẹgbẹ ti yoo duro deede, ti yoo wa ni iṣọkan ati itẹsiwaju. ‘‘Nidii eyi la fi n gba Aarẹ Buhari nimọran pe wiwa ẹni ti yoo rọpo rẹ gẹgẹ bii aarẹ lọdun to n bọ gbọdọ wa lati ọdọ awọn eeyan wa ni apa Guusu nikan. A fi asiko yii rọ awọn eeyan wa ti wọn wa lati apa Ariwa ti wọn jẹ oludije lati jawọ ninu didupo naa ni ifẹ orileede yii, ki wọn si jẹ ki awọn eeyan wa to wa lati Guusu nikan dije fun ipo yii lasiko idibo abẹle wa.


A n fi idi rẹ mulẹ pe gbigbe iru igbesẹ bayii ni i ṣe pẹlu ṣiṣe agbekalẹ ẹgbẹ ti yoo duro deede, ti yoo wa ni iṣọkan ati itẹsiwaju. ‘‘Nidii eyi la fi n gba Aarẹ Buhari nimọran pe wiwa ẹni ti yoo rọpo rẹ gẹgẹ bii aarẹ lọdun to n bọ gbọdọ wa lati ọdọ awọn eeyan wa ni apa Guusu nikan. A fi asiko yii rọ awọn eeyan wa ti wọn wa lati apa Ariwa ti wọn jẹ oludije lati jawọ ninu didupo naa ni ifẹ orileede yii, ki wọn si jẹ ki awọn eeyan wa to wa lati Guusu nikan dije fun ipo yii lasiko idibo abẹle wa. A mọ riri akitiyan ọkan ninu wa, Gomina Abubakar Badaru, to gba lati jawọ ninu didu ipo aarẹ. ‘‘Ojuṣe ẹgbẹ oṣelu APC ni lati ri i pe wọn ṣe agbekalẹ eto idibo ti yoo mu agbega ba orileede yii, ati lati jẹ ki awọn eeyan mọ pe ọna ijọba awa-ara-wa lati gba isakoso ijọba ṣi wa, paapaa fun awọn ti wọn mọ riri ifọwọsowọpọ ati ṣiṣe agbekalẹ orileede to fẹsẹ mulẹ. Akoko yii jẹ asiko ironu gidi, ati lati ri i pe a gba ọna to dara, ti gbogbo ẹgbẹ fọwọ si, lati yan aṣoju ẹgbẹ wa, a si rọ gbogbo awọn ọmọ ẹgbẹ APC lati ṣe ojuṣe wọn ni agbọn yii.’’ Awọn gomina ipinlẹ Katsina, Niger, Nasarawa, Borno, Gombe, Kaduna, Zamfara, Plateau, Sokoto, Kano ati Kebbi lo fọwọ si atẹjade naa.


A mọ riri akitiyan ọkan ninu wa, Gomina Abubakar Badaru, to gba lati jawọ ninu didu ipo aarẹ. ‘‘Ojuṣe ẹgbẹ oṣelu APC ni lati ri i pe wọn ṣe agbekalẹ eto idibo ti yoo mu agbega ba orileede yii, ati lati jẹ ki awọn eeyan mọ pe ọna ijọba awa-ara-wa lati gba isakoso ijọba ṣi wa, paapaa fun awọn ti wọn mọ riri ifọwọsowọpọ ati ṣiṣe agbekalẹ orileede to fẹsẹ mulẹ. Akoko yii jẹ asiko ironu gidi, ati lati ri i pe a gba ọna to dara, ti gbogbo ẹgbẹ fọwọ si, lati yan aṣoju ẹgbẹ wa, a si rọ gbogbo awọn ọmọ ẹgbẹ APC lati ṣe ojuṣe wọn ni agbọn yii.’’ Awọn gomina ipinlẹ Katsina, Niger, Nasarawa, Borno, Gombe, Kaduna, Zamfara, Plateau, Sokoto, Kano ati Kebbi lo fọwọ si atẹjade naa. Pẹlu igbesẹ yii, ohun to tumọ si bayii ni pe awọn oludije lati ilẹ Yoruba, Ibo ati Ijaw nikan ni yoo kopa ninu eto idibo abẹle APC ti yoo waye lọjọ Iṣẹgun, Tusidee, ọjọ keje, oṣu Kẹfa, ọdun yii


Pẹlu igbesẹ yii, ohun to tumọ si bayii ni pe awọn oludije lati ilẹ Yoruba, Ibo ati Ijaw nikan ni yoo kopa ninu eto idibo abẹle APC ti yoo waye lọjọ Iṣẹgun, Tusidee, ọjọ keje, oṣu Kẹfa, ọdun yii


Ẹgbẹ yoo fiya jẹ Tinubu lori ọrọ aleebu to sọ si Buhari l’Abẹokuta-Adamu

Jọkẹ Amọri Bo tilẹjẹ pe ko ti i sọ iru ijiya ti wọn maa fun un, Alaga ẹgbẹ oṣelu APC, Sẹnetọ Abdullahi Adamu, ti sọ pe awọn yoo fiya jẹ oludije dupo aarẹ labẹ ẹgbẹ naa, Aṣiwaju Bọla Tinubu, lori awọn ọrọ ti wọn lo sọ si Aarẹ Buhari lasiko to ṣabẹwo si awọn aṣoju ẹgbẹ naa ti yoo kopa ninu ibo abẹle lati yan ẹni ti yoo ṣoju ẹgbẹ wọn ninu idibo ọdun to n bọ. Adamu sọrọ yii lasiko to n ba awọn oniroyin sọrọ nile ẹgbẹ naa niluu Abuja. O ni bo tilẹ jẹ pe agba oloṣelu naa ti tọrọ aforiji, sibẹ, ọrọ to sọ niwaju awọn aṣoju ati ọpọ eeyan to wa nibẹ jẹ ọrọ arifin ati ifiniwọlẹ eyi ti ẹgbẹ yoo si fiya jẹ ẹ lori rẹ. Tẹ o ba gbagbe, lasiko ti Tinubu n rọ awọn aṣoju ẹgbẹ naa lati dibo fun un lo sọ pe oun loun ṣatilẹyin fun Aarẹ Buhari lọdun 2014 to fi depo aarẹ. O ni ẹẹmeta ọtọọtọ ni Buhari gbiyanju lati di aarẹ, ṣugbọn ti ko ṣee ṣe ko too di pe oun ṣatilẹyin fun un, to si pada rọwọ mu.


Nitori ẹsun ifipabanilopọ, adajọ sọ agbẹ kan sẹwọn n’llọrin

Ibrahim Alagunmu Ọkunrin agbẹ kan, AbdulGaniu Mohammed, ẹni ọdun mọkandilọgọta (59), ni ile-ẹjọ Magistreeti kan to fi ilu Ilọrin ṣe ibujokoo ti sọ sẹwọn bayii fẹsun pe o fipa ba ọmọdebinrin kan lo pọ. Agbefọba, Insipẹkitọ Zacchaeus Fọlọrunṣọ, sọ fun ile-ẹjọ pe afurasi ọdaran naa, Muhammed, lo anfaani pe ọmọbinrin to fipa ba lo pọ yii maa n tọ sile, o si n tọwọ bọ ọ loju ara pe oun fẹẹ mọ ohun to n ṣe okunfa bo ṣe maa n tọ sile, to si fi tipa-tipa ba a lo pọ. Fọlọrunsọ rọ ile-ẹjọ lati ma gba beeli rẹ. Onidaajọ, Magistreeti Muhammad Dansuki, paṣẹ pe ki wọn sọ afurasi naa sọgba ẹwọn, o sun igbẹjọ si ọjọ kẹfa, oṣu Keje, ọdun 2022.


Inu mọto tawọn ọmọ iya mẹta ti n ṣere looru mu wọn pa si l’Ekoo

Ere ni awọn ọmọ iya mẹta kan tọjọ ori wọn wa laarin ọdun mẹta si mẹjọ n ṣe ninu ọkọ kan ti wọn paaki sita lagbegbe Owode Elede, niluu Ikorodu, nipinlẹ Eko. Inu ọkọ naa ni ooru mu wọn pa si. Gẹgẹ bi akọroyin The Nation ṣe ṣalaye, awọn ọmọ mẹtẹẹta ọhun ni: Oliseh, to jẹ ọmọ ọdun mẹta, Daniel, to jẹ ẹgbọn jẹ ọmọ ọdun mẹfa, nigba ti Destiny Egba, to jẹ ẹgbọn patapata fun wọn jẹ ọmọ ọdun mẹjọ. Awọn mẹtẹẹta yii ni wọn sọ pe o ṣee ṣe ko jẹ airibi mi atẹgun simu pẹlu bi wọn ṣe ti ara wọn mọnu ọkọ naa ti wọn ko si rẹni ba wọn ṣilẹkun ọkọ ọhun lo pa wọn nirọlẹ Ọjọbọ, Tọsidee, ọhun. Inu ọkọ HYUNDAI ti nọmba rẹ jẹ BDG404CL, ti wọn paaki kalẹ ni awọn ọmọ naa ko si, ti wọn n ṣere ni tiwọn l’Ojule kẹrindinlogun, adugbo Gbamire, Owode Elede, n’Ikorodu, ti wọn o si rọna jade ninu mọto naa mọ. si.


Awọn mẹtẹẹta yii ni wọn sọ pe o ṣee ṣe ko jẹ airibi mi atẹgun simu pẹlu bi wọn ṣe ti ara wọn mọnu ọkọ naa ti wọn ko si rẹni ba wọn ṣilẹkun ọkọ ọhun lo pa wọn nirọlẹ Ọjọbọ, Tọsidee, ọhun. Inu ọkọ HYUNDAI ti nọmba rẹ jẹ BDG404CL, ti wọn paaki kalẹ ni awọn ọmọ naa ko si, ti wọn n ṣere ni tiwọn l’Ojule kẹrindinlogun, adugbo Gbamire, Owode Elede, n’Ikorodu, ti wọn o si rọna jade ninu mọto naa mọ. si. Ohun ti ko waa ye ẹnikẹni ni iye wakati ati igba ti awọn ọmọ naa lo ninu ọkọ ọhun ki awọn alejo kan to wa ẹni to ni mọto naa wa too ṣakiyesi pe awọn eeyan kan wa ninu ọkọ naa. Iya awọn ọmọ naa, Lorita Azibato, ko ti i de lati ọja nigba ti wọn gbe oku awọn ọmọ naa jade ninu ọkọ ni nnkan bii aago meje alẹ, awọn aladuugbo atawọn alabaagbelepọ rẹ o si ni nọmba foonu rẹ lati le pe e pe ko maa bọ nile, eyi lo mu ki awọn ọlọpaa duro titi ti arabinrin naa fi dari wale ni nnkan bii aago mọkanla aabọ alẹ, ti wọn fi tufọ iku awọn ọmọ ẹ fun un. Nigba to n fidi iṣẹlẹ ọhun mulẹ, Alukoro ileeṣẹ ọlọpaa ipinlẹ Eko, Benjamin Hundenyin sọ pe awọn agbofinro to wa lagbegbe Owode Onirin ni wọn fi ọrọ naa to leti ni nnkan bii aago meje alẹ Ọjọbọ, Tọsidee, pe wọn ri oku awọn ọmọde kan ti wọn jẹ ọmọ iya, ọmọ baba kan naa, ninu ọkọ.


Ohun ti ko waa ye ẹnikẹni ni iye wakati ati igba ti awọn ọmọ naa lo ninu ọkọ ọhun ki awọn alejo kan to wa ẹni to ni mọto naa wa too ṣakiyesi pe awọn eeyan kan wa ninu ọkọ naa. Iya awọn ọmọ naa, Lorita Azibato, ko ti i de lati ọja nigba ti wọn gbe oku awọn ọmọ naa jade ninu ọkọ ni nnkan bii aago meje alẹ, awọn aladuugbo atawọn alabaagbelepọ rẹ o si ni nọmba foonu rẹ lati le pe e pe ko maa bọ nile, eyi lo mu ki awọn ọlọpaa duro titi ti arabinrin naa fi dari wale ni nnkan bii aago mọkanla aabọ alẹ, ti wọn fi tufọ iku awọn ọmọ ẹ fun un. Nigba to n fidi iṣẹlẹ ọhun mulẹ, Alukoro ileeṣẹ ọlọpaa ipinlẹ Eko, Benjamin Hundenyin sọ pe awọn agbofinro to wa lagbegbe Owode Onirin ni wọn fi ọrọ naa to leti ni nnkan bii aago meje alẹ Ọjọbọ, Tọsidee, pe wọn ri oku awọn ọmọde kan ti wọn jẹ ọmọ iya, ọmọ baba kan naa, ninu ọkọ. O ni lọgan lawọn ọtẹlẹmuyẹ ti debẹ, wọn ṣe awọn iwadii kan, wọn si gbe awọn oku naa jade ninu mọto lọ si mọṣuari.


O ni lọgan lawọn ọtẹlẹmuyẹ ti debẹ, wọn ṣe awọn iwadii kan, wọn si gbe awọn oku naa jade ninu mọto lọ si mọṣuari.


Igbimọ eleto ipolongo ibo Tinubu lọgaa awọn ko ri Buhari fin

Monisọla Saka Igbimọ to n ri si eto ipolongo ibo aarẹ Bọla Tinubu ti sọrọ lori ohun ti wọn ni oludije dupo aarẹ naa sọ gẹgẹ bii aṣigbọ latọdọ awọn oniroyin, ati wi pe ko sọ ọrọ naa lati fi yẹyẹ Aarẹ Muhammadu Buhari. Tẹ o ba gbagbe, l’Ọjọbọ, Tọsidee, ọsẹ to kọja yii, lakooko ti Tinubu ṣabẹwo si awọn aṣoju ẹgbẹ oṣelu APC nipinlẹ Ogun lo sọ bi o ṣe gbe Aarẹ Buhari, Gomina Dapọ Abiọdun tipinlẹ Ogun atawọn mi-in depo ninu oṣelu. Ninu atẹjade kan ti adari eto iroyin eto ipolongo Tinubu, Bayọ Ọnanuga, fọwọ si lọjọ Ẹti, Furaidee, to kọja yii lo ti ni wọn ṣapejuwe ọrọ ti Tinubu sọ gẹgẹ bii eyi ti ko daa rara, ọrọ to le, eyi to kun fun awọn aleebu kan. Ọnanuga ṣalaye pe ọrọ ita gbangba, to si tun jẹ ootọ pọnnbele ti wọn ti n yiri ẹ wo latọdun to ti pẹ ni Tinubu sọ. Ninu atẹjade ọhun lo ti ni, “Wọn ti pe akiyesi awọn igbimọ to wa fun ipolongo eto idibo Tinubu si itukutuu ti wọn tu ọrọ ti Aṣiwaju sọ l’Abẹokuta, ipinlẹ Ogun l’Ọjọbọ, Tọsidee, ọsẹ yii. “O wa lakọsilẹ pe ẹni to ṣi n le waju lọwọ ninu awọn oludije dupo aarẹ lẹgbẹ APC, Aṣiwaju Bọla Ahmed Tinubu, ba awọn aṣoju apapọ ẹgbẹ oṣelu naa sọrọ nipinlẹ Ogun, gẹgẹ bi gomina ipinlẹ ọhun funra rẹ, Dapọ Abiọdun, ṣe wa nikalẹ. “Ninu akitiyan lati yi awọn aṣoju ẹgbẹ oṣelu wọn lọkan pada lati dibo fun un lakooko ibo abẹle, lo mu ko fitan balẹ lori bo ṣe lo ọgbọn ori, ẹsẹ ati gbogbo ipa rẹ lati ran awọn eeyan lọwọ, yala lẹgbẹlẹgbẹ ni tabi eeyan kan ṣoṣo, lati le de ibi ti wọn fẹ, ati lati ri ẹsẹ mulẹ ninu oṣelu.


Ninu atẹjade ọhun lo ti ni, “Wọn ti pe akiyesi awọn igbimọ to wa fun ipolongo eto idibo Tinubu si itukutuu ti wọn tu ọrọ ti Aṣiwaju sọ l’Abẹokuta, ipinlẹ Ogun l’Ọjọbọ, Tọsidee, ọsẹ yii. “O wa lakọsilẹ pe ẹni to ṣi n le waju lọwọ ninu awọn oludije dupo aarẹ lẹgbẹ APC, Aṣiwaju Bọla Ahmed Tinubu, ba awọn aṣoju apapọ ẹgbẹ oṣelu naa sọrọ nipinlẹ Ogun, gẹgẹ bi gomina ipinlẹ ọhun funra rẹ, Dapọ Abiọdun, ṣe wa nikalẹ. “Ninu akitiyan lati yi awọn aṣoju ẹgbẹ oṣelu wọn lọkan pada lati dibo fun un lakooko ibo abẹle, lo mu ko fitan balẹ lori bo ṣe lo ọgbọn ori, ẹsẹ ati gbogbo ipa rẹ lati ran awọn eeyan lọwọ, yala lẹgbẹlẹgbẹ ni tabi eeyan kan ṣoṣo, lati le de ibi ti wọn fẹ, ati lati ri ẹsẹ mulẹ ninu oṣelu. “Gbogbo awọn akawe ti Aṣiwaju ṣe yii ni ko pamọ fawọn eniyan. Nnkan ti n wọn ti kọ, ti wọn si ti n gbeyẹwo ninu iroyin lati bii ọdun mẹjọ sẹyin ni. Fun idi eyi, ọrọ ti ko jẹ tuntun fawọn araalu ni”.


“Gbogbo awọn akawe ti Aṣiwaju ṣe yii ni ko pamọ fawọn eniyan. Nnkan ti n wọn ti kọ, ti wọn si ti n gbeyẹwo ninu iroyin lati bii ọdun mẹjọ sẹyin ni. Fun idi eyi, ọrọ ti ko jẹ tuntun fawọn araalu ni”. ‘‘Awọn alatako ninu ẹgbẹ oṣelu APC lo yi ọrọ gomina tẹlẹri nipinlẹ Eko ọhun pada, ki wọn baa le yi i lagbo da sina ninu ibo abẹle to n bọ. “Nigba ti awa naa ti mọ pe, gbogbo yiyi ti wọn n yi eto ati ọjọ idibo pada le fa kikoni laya soke, awọn igbimọ eleto ipolongo yii gbagbọ pe, nnkan kan nipa Aṣiwaju ni pe, ipa pataki to ko ninu ikojọpọ ati aṣeyọri ẹgbẹ APC yoo gbe e gẹgẹ bii ọmọ ẹgbẹ APC tọkantọkan to fẹẹ dipo aṣiwaju mu.’’ O fi kun un pe ohun ti Buhari duro le lori fun mimu ẹni ti yoo dupo aarẹ ninu ẹgbẹ wọn lo mu ki Tinubu maa tiraka bẹẹ lati le yi ọkan awọn eeyan pada, ki wọn le mọ pe oun kaju ẹ. “Iyalẹnu lo waa jẹ fun wa pẹlu bi awọn alatako atawọn ti wọn n ba Tinubu jẹ ṣe yi ọrọ rẹ pada si ohun ti ko ro lọkan rara, tabi sọ jade lẹnu.


‘‘Awọn alatako ninu ẹgbẹ oṣelu APC lo yi ọrọ gomina tẹlẹri nipinlẹ Eko ọhun pada, ki wọn baa le yi i lagbo da sina ninu ibo abẹle to n bọ. “Nigba ti awa naa ti mọ pe, gbogbo yiyi ti wọn n yi eto ati ọjọ idibo pada le fa kikoni laya soke, awọn igbimọ eleto ipolongo yii gbagbọ pe, nnkan kan nipa Aṣiwaju ni pe, ipa pataki to ko ninu ikojọpọ ati aṣeyọri ẹgbẹ APC yoo gbe e gẹgẹ bii ọmọ ẹgbẹ APC tọkantọkan to fẹẹ dipo aṣiwaju mu.’’ O fi kun un pe ohun ti Buhari duro le lori fun mimu ẹni ti yoo dupo aarẹ ninu ẹgbẹ wọn lo mu ki Tinubu maa tiraka bẹẹ lati le yi ọkan awọn eeyan pada, ki wọn le mọ pe oun kaju ẹ. “Iyalẹnu lo waa jẹ fun wa pẹlu bi awọn alatako atawọn ti wọn n ba Tinubu jẹ ṣe yi ọrọ rẹ pada si ohun ti ko ro lọkan rara, tabi sọ jade lẹnu. Tinubu o si figba kan huwa ẹlẹyamẹya tabi ko yẹpẹrẹ ẹya kankan. Iyẹn ki i tilẹ ẹ ṣe iwa rẹ rara, gẹgẹ bi Onimọ ẹrọ David Babachir Lawal ṣe n gbe e kiri lori ẹrọ alatagba Wasaapu. “Ọrọ ti Tinubu sọ l’Abẹokuta o jọ pe o n ri Aarẹ Buhari fin, tori ẹni to mu ni pataki ni, ẹni to jẹ pe o wa ipolongo ibo Buhari ẹlẹẹkeji mọri kankan lọdun 2019 ni.


Tinubu o si figba kan huwa ẹlẹyamẹya tabi ko yẹpẹrẹ ẹya kankan. Iyẹn ki i tilẹ ẹ ṣe iwa rẹ rara, gẹgẹ bi Onimọ ẹrọ David Babachir Lawal ṣe n gbe e kiri lori ẹrọ alatagba Wasaapu. “Ọrọ ti Tinubu sọ l’Abẹokuta o jọ pe o n ri Aarẹ Buhari fin, tori ẹni to mu ni pataki ni, ẹni to jẹ pe o wa ipolongo ibo Buhari ẹlẹẹkeji mọri kankan lọdun 2019 ni. “Niwọn igba to jẹ pe fidio ọrọ to sọ lede Yoruba ọhun ti wọ ori ẹrọ ayelujara bayii, oriṣiiriṣii itumọ ni wọn n fun un, ni nnkan to si jẹ pe nitori Gomina Dapọ Abiọdun ni, eyi lo si mu ko tẹriba fun un lẹyin ọrọ ranpẹ to sọ ọhun lati ṣafihan aṣa Yoruba. Ko ya awọn igbimọ eleto ipolongo Tinubu lẹnu nigba ti awọn alatako ninu ẹgbẹ APC yi ọrọ ohun pada si omi-in ati bo ṣe jẹ pe oun yii nikan naa ni wọn dojule. “Igbimọ eleto ipolongo yii wa n rọ awọn oniroyin lati dakun yẹra fun awọn afikun ọrọ, ki wọn si maa ṣe iṣẹ wọn bo ti tọ ati bo ṣe yẹ lọ ninu sisọ fawọn eeyan lati dibo fun eeyan to tọ ninu ibo pamari to n bọ lọna.


“Niwọn igba to jẹ pe fidio ọrọ to sọ lede Yoruba ọhun ti wọ ori ẹrọ ayelujara bayii, oriṣiiriṣii itumọ ni wọn n fun un, ni nnkan to si jẹ pe nitori Gomina Dapọ Abiọdun ni, eyi lo si mu ko tẹriba fun un lẹyin ọrọ ranpẹ to sọ ọhun lati ṣafihan aṣa Yoruba. Ko ya awọn igbimọ eleto ipolongo Tinubu lẹnu nigba ti awọn alatako ninu ẹgbẹ APC yi ọrọ ohun pada si omi-in ati bo ṣe jẹ pe oun yii nikan naa ni wọn dojule. “Igbimọ eleto ipolongo yii wa n rọ awọn oniroyin lati dakun yẹra fun awọn afikun ọrọ, ki wọn si maa ṣe iṣẹ wọn bo ti tọ ati bo ṣe yẹ lọ ninu sisọ fawọn eeyan lati dibo fun eeyan to tọ ninu ibo pamari to n bọ lọna.


Wọn ti ja mẹwaa ninu awọn oludije ipo aarẹ ẹgbẹ APC

Monisọla Saka Igbimọ to n ṣewadii awọn oludije dupo aarẹ lẹgbẹ APC, eyi ti Oloye John Odigie Oyegun jẹ olori fun ti yọ awọn mẹwaa danu ninu awọn mẹtalelogun to n dupo aarẹ labẹ asia ẹgbẹ oṣelu APC danu. Oyegun sọ eleyii di mimọ nigba to gbe abọ iwadii ikọ igbimọ ẹlẹni meje rẹ siwaju alaga apapọ ẹgbẹ ọhun, Sẹnetọ Abdullahi Adamu, nile ẹgbẹ lọjọ Ẹti, Furaidee, opin ọsẹ yii. Iroyin lẹkun-un-rẹrẹ nipa awọn ti wọn yọ atawọn ti wọn yege, ti wọn yoo si lanfaani lati kopa ninu ibo abẹle wọn lọjọ Aje, Mọnde ni ẹgbẹ naa ko ti i fi lede. Ọjọ Aje, Mọnde, ọjọ kẹfa, oṣu Kẹfa yii ni eto idibo abẹle ẹgbẹ naa yoo waye.


Awọn ọlọpaa Ọṣun fiya jẹ ọmọ mi titi to fi ku satimọle, wọn ko tun gbe oku rẹ silẹ – Adeṣina

Florence Babaṣọla, Osogbo Ọkunrin awakọ akoyọyọ kan, Olumide Adesina, ti wọ ọga agba patapata funleeṣẹ ọlọpaa lorileede yii, Baba Alkali ati kọmisanna ọlọpaa nipinlẹ Ọṣun, Wale Ọlọkọde, lọ sile-ejọ giga ilu Ileefẹ lori iku to pa ọmọ rẹ, Olufẹmi Oriyọmi, sinu agọ ọlọpaa kan n’Ifẹ. Yatọ si Alkali ati Ọlọkọde, baba yii tun wọ Supol Isaac Ọmọyẹle, Inspẹkitọ Ọmọboriowo, Inspẹkitọ Lekan ati ọọfisa kan ti wọn n pe ni Baba Bolu, lọ si kootu. Ninu iwe ipẹjọ to ni nọmba HIF/30/22, ni Baba Fẹmi ti rọ kootu lati paṣẹ fun olujẹjọ lati san miliọnu lọna aadọta Naira lori esun pe wọn ti i mọle lọna aitọ, wọn fiya jẹ ẹ titi to fi gbẹmi-in mi. Bakan naa ni Adeṣina sọ fun kootu lati paṣẹ pe ki awọn ọlọpaa yọnda oku ọmọ oun ti wọn gbe sọdọ. Ninu iwe ipẹjọ naa, Adeṣina sọ pe ọmọkunrin kan, Kẹhinde Ọlayade, ti awọn ọlọpaa mu pẹlu Fẹmi, sọ lẹyin ti wọn tu u silẹ pe iya to pọ lawọn jẹ lakata wọn. O fi kun ọrọ rẹ pe ọjọ keje, oṣu Kẹrin, ọdun yii lawọn ọlọpaa ko Ọlayade, Raimi Sheriff ati Olufẹmi lagbegbe Safẹjọ, niluu Ileefẹ, lori ẹsun pe wọn n ṣe jibiti ori ẹrọ ayelujara.


Bakan naa ni Adeṣina sọ fun kootu lati paṣẹ pe ki awọn ọlọpaa yọnda oku ọmọ oun ti wọn gbe sọdọ. Ninu iwe ipẹjọ naa, Adeṣina sọ pe ọmọkunrin kan, Kẹhinde Ọlayade, ti awọn ọlọpaa mu pẹlu Fẹmi, sọ lẹyin ti wọn tu u silẹ pe iya to pọ lawọn jẹ lakata wọn. O fi kun ọrọ rẹ pe ọjọ keje, oṣu Kẹrin, ọdun yii lawọn ọlọpaa ko Ọlayade, Raimi Sheriff ati Olufẹmi lagbegbe Safẹjọ, niluu Ileefẹ, lori ẹsun pe wọn n ṣe jibiti ori ẹrọ ayelujara. Inu atimọle yii ni Fẹmi, ẹni ọdun mọkanlelogun, wa to fi bẹrẹ aisan latari iya ojoojumọ to n jẹ nibẹ, wọn ko si mojuto o titi to fi dakẹ sibẹ. Adeṣina sọ siwaju pe Ọlayade sọ pe ojoojumọ ni wọn n fi idi ati ada lu awọn mẹtẹẹta lati le parọ mọra wọn lori ẹsun ti wọn fi kan wọn. O ni, “Wọn fi sẹkẹsẹkẹ si wọn lọwọ ninu akolo ti wọn ju wọn si, bẹẹ ni ẹjẹ n jade ni gbogbo ara wọn.


Inu atimọle yii ni Fẹmi, ẹni ọdun mọkanlelogun, wa to fi bẹrẹ aisan latari iya ojoojumọ to n jẹ nibẹ, wọn ko si mojuto o titi to fi dakẹ sibẹ. Adeṣina sọ siwaju pe Ọlayade sọ pe ojoojumọ ni wọn n fi idi ati ada lu awọn mẹtẹẹta lati le parọ mọra wọn lori ẹsun ti wọn fi kan wọn. O ni, “Wọn fi sẹkẹsẹkẹ si wọn lọwọ ninu akolo ti wọn ju wọn si, bẹẹ ni ẹjẹ n jade ni gbogbo ara wọn. Inira yii pọ fun Fẹmi ti ko le jokoo, sibẹ, awọn ọlọpaa ko dahun. “Lalẹ ọjọ naa, Fẹmi ko le sun, gbogbo awọn ti wọn wa ninu atimọle ni wọn n ba a sunkun nitori inira to n la kọja, ko le jẹun, ko le tọ, ko le da yagbẹ titi di ọjọ kẹtala, oṣu Kẹrin, ọdun yii. “Lọsan-an ọjọ Tọsidee, ọjọ kẹrinla, oṣu Kẹrin, ọdun yii, ti inira yii pọ fun Fẹmi ni awọn ọlọpaa mu un jade, ṣugbọn alọ rẹ ni wọn ri latinu atimọle, wọn ko ri abọ rẹ, ọmọkunrin naa pada ku.”


Inira yii pọ fun Fẹmi ti ko le jokoo, sibẹ, awọn ọlọpaa ko dahun. “Lalẹ ọjọ naa, Fẹmi ko le sun, gbogbo awọn ti wọn wa ninu atimọle ni wọn n ba a sunkun nitori inira to n la kọja, ko le jẹun, ko le tọ, ko le da yagbẹ titi di ọjọ kẹtala, oṣu Kẹrin, ọdun yii. “Lọsan-an ọjọ Tọsidee, ọjọ kẹrinla, oṣu Kẹrin, ọdun yii, ti inira yii pọ fun Fẹmi ni awọn ọlọpaa mu un jade, ṣugbọn alọ rẹ ni wọn ri latinu atimọle, wọn ko ri abọ rẹ, ọmọkunrin naa pada ku.”


Akẹkọọ fasiti to fi mọto pa ọlọpaa ti dero ahamọ l’Ogun

Gbenga Amos, Abẹokuta Afaimọ ni ki i ṣe ahamọ ọgba ẹwọn ni akẹkọọ Fasiti Ọlabisi Ọnabanjọ yii, Victor Ọlatimẹhin, yoo pari ẹkọ to n kọ lọwọ ni fasiti ọhun si latari bi wọn ṣe lo wa ọkọ ayọkẹlẹ rẹ niwakuwa, to si lọọ kọ lu Inspẹkitọ ọlọpaa kan, Idowu Moses, nibi tiyẹn atawọn ẹlẹgbẹ rẹ duro si lọna marosẹ Ijẹbu-Ode si Ibadan. Ba a ṣe gbọ, ipele ọdun kẹrin ni afurasi ọdaran yii wa ni Fasiti OOU, to wa l’Agọ-Iwoye, nipinlẹ Ogun, wọn loun lo wa ọkọ ayọkẹlẹ Toyota Camry kan ti nọmba rẹ jẹ LND 929 GX lọjọ Tọsidee ọsẹ yii. Wọn ni wọn ti lẹ lailọọnu dudu mọ gbogbo gilaasi ọkọ naa, ko si ṣee ṣe fawọn agbofinro lati ri ẹni to wa ninu ọkọ tabi ẹru ti wọn ko sinu ẹ, eyi lo mu ki oloogbe naa da ọkọ ayọkẹlẹ naa duro, lati ṣayẹwo ohun to wa ninu ẹ, nigba ti dẹrẹba ọran yii pade wọn lọjọ naa. Ṣugbọn kaka ki Victor duro jẹẹ, niṣe lo yiwọ ọkọ lodi-lodi, to wa ọkọ naa niwakuwa, o si kọ lu oloogbe ọhun, lo ba sa lọ. Awọn ọlọpaa yooku, ti wọn jọ wa ninu ikọ PMF 71, to n ṣe akanṣe iṣẹ ni Awa Ijẹbu, sare gbe ẹlẹgbẹ wọn nibi ti ọkọ ayọkẹlẹ naa gba a danu si, wọn si du ẹmi ẹ, wọn gbe e lọ sọsibitu kan fun itọju pajawiri, ṣugbọn ẹpa ko b’oro mọ, ori itọju naa ni Inspẹkitọ yii jade laye si. Nigba tọrọ de etiigbọ ileeṣẹ ọlọpaa ipinlẹ Ogun, awọn ọtẹlẹmuyẹ fọn sigboro, wọn si tọpasẹ Victor, asẹyinwa-asẹyinbọ, wọn ka oun ati ọkọ rẹ mọ agboole kan niluu Ibadan, ipinlẹ Ọyọ, ibẹ lọkunrin naa n ko awọn dukia ile to wa ninu ọkọ rẹ lọ, ni wọn ba fi pampẹ ofin gbe e. Gẹgẹ bi Alukoro ọlọpaa Ogun, DSP Abimbọla Oyeyẹmi, ṣe wi, o ni kọmiṣanna awọn, CP Lanre Bankọle ti paṣẹ ki iwadii to lọọrin bẹrẹ lori iṣẹlẹ naa, awọn o si ni i jafara lati foju Victor han niwaju adajọ, nibi ti yoo ti ṣalaye ohun to ri l’ọbẹ to fi waro ọwọ ni kootu.


Wọn ti mu Bright atawọn ẹmẹwa rẹ ti wọn n digunjale l’Ọwọ

Oluṣẹyẹ Iyiade, Akurẹ Awọn ikọ adigunjale ẹlẹni mẹta kan, Victor Bright, Abdulraheem Muhammed ati Friday Emmanuel, lọwọ awọn agbofinro tẹ niluu Ọwọ laarin ọsẹ to kọja yii. Awọn afurasi ọhun tọjọ ori wọn ko ju bii ọdun mẹtadinlọgbọn lọ ni wọn fẹsun kan pe wọn digun ja Hausa kan lole, ti wọn si gba ọkada Bajaj ati foonu rẹ lọ niluu Ọwọ losu to kọja. Olori ikọ awọn adigunjale ọhun, Bright, to ba awọn oniroyin sọrọ lasiko ti wọn n ṣafihan wọn ni olu ileeṣẹ ọlọpaa to wa loju ọna Igbatoro l’Ọjọbọ, Tọsidee, ọsẹ yii, ni ko sẹni to jale ri ninu awọn, ọmọ Hausa tawọn ja lole naa ni iṣẹ akọkọ ti awọn ṣe kọwọ palaba awọn too ṣegi. Bright ni iṣẹ telọ loun kọ laaarọ ọjọ, ati pe ẹẹkọọkan ti oun ko ba ri iṣẹ naa ṣe loun maa n tẹle awọn birikila kan jade lati ba wọn ṣiṣẹ. O ni agbegbe iyana Ikarẹ, niluu Ọwọ, loun ti ṣẹwọ si ọlọkada ọhun lọjọ naa, ti oun si ni ko gbe oun lọ si ibi kan, bo ṣe de ile akọku kan lo ni oun da a duro, toun si ju okun si ọmọ Hausa naa lọrun latẹyin. Bright ni ibi ti oun ati ọlọkada naa ti n jijakadi lawọn Muhammed ati Friday ti jade si awọn nibi ti wọn sapamọ si.


Bright ni iṣẹ telọ loun kọ laaarọ ọjọ, ati pe ẹẹkọọkan ti oun ko ba ri iṣẹ naa ṣe loun maa n tẹle awọn birikila kan jade lati ba wọn ṣiṣẹ. O ni agbegbe iyana Ikarẹ, niluu Ọwọ, loun ti ṣẹwọ si ọlọkada ọhun lọjọ naa, ti oun si ni ko gbe oun lọ si ibi kan, bo ṣe de ile akọku kan lo ni oun da a duro, toun si ju okun si ọmọ Hausa naa lọrun latẹyin. Bright ni ibi ti oun ati ọlọkada naa ti n jijakadi lawọn Muhammed ati Friday ti jade si awọn nibi ti wọn sapamọ si. Nibẹ lo ni awọn ti gba ọkada ati foonu ọlọkada naa, eyi ti awọn ta fun ẹnikan to fi Ẹlẹgbẹka, nijọba ibilẹ Ọsẹ, ṣebugbe ni ẹgbẹrun lọna aadoje Naira (#130, 000). Ẹni ti to ra ọja ole naa lọwọ wọn lo ni ọwọ kọkọ tẹ, oun lo si ṣe atọna bi ọwọ ṣe tẹ ẹ atawọn meji yooku.


Nibẹ lo ni awọn ti gba ọkada ati foonu ọlọkada naa, eyi ti awọn ta fun ẹnikan to fi Ẹlẹgbẹka, nijọba ibilẹ Ọsẹ, ṣebugbe ni ẹgbẹrun lọna aadoje Naira (#130, 000). Ẹni ti to ra ọja ole naa lọwọ wọn lo ni ọwọ kọkọ tẹ, oun lo si ṣe atọna bi ọwọ ṣe tẹ ẹ atawọn meji yooku.


Bi ko ba si temi, Buhari ko ni i di aarẹ Naijiria-Bọla Tinubu

Gbenga Amos, Abẹokuta Emi ni Buhari fẹẹ fi ṣe igbakeji rẹ ki n too gbe e fun Ọṣinbajo, bi ko ba si si atilẹyin ti mo ṣe fun un, Buhari ko le di aarẹ Naijiria. Oludije funpo aarẹ ilẹ wa, Aṣiwaju Bọla Ahmed Tinubu ni ti ko ba si ọrọ pe Musulumi ko lẹ jẹ aarẹ ki igbakeji rẹ naa tun jẹ Musulumi, oun ni Aarẹ Buhari fẹẹ fa kalẹ lati ṣe igbakeji rẹ. Ọjọbọ, Tọsidee, ọsẹ yii, lo sọrọ naa niluu Abẹokuta, lasiko to ṣabẹwo sawọn aṣoju ti yoo dibo yan ẹni ti yoo dupo aarẹ lorukọ ẹgbẹ oṣelu APC lọdun to n bọ. Tinubu ni iranlọwo ati atilẹyin ti oun ṣe fun Buhari lo mu ko di aarẹ ilẹ wa, ati pe oun lo fẹẹ lo bii igbakeji rẹ lọdun 2015, ki i ṣe Ọṣinbajo. Gomina Eko tẹlẹ naa ni orukọ mẹta loun fun Buhari gẹgẹ bii igbakeji, Yẹmi Cardoso, Wale Ẹdun ati Yẹmi Ọṣinbajo, ko too di pe Aarẹ mu Ọṣinbajo. Tinubu ni, ‘‘Emi niyi niwaju yin ti mo si n sọ ọ laarin emi ati Ọlọrun mi pe Buhari lo pe mi pe ki n waa ṣe igbakeji oun.


Tinubu ni iranlọwo ati atilẹyin ti oun ṣe fun Buhari lo mu ko di aarẹ ilẹ wa, ati pe oun lo fẹẹ lo bii igbakeji rẹ lọdun 2015, ki i ṣe Ọṣinbajo. Gomina Eko tẹlẹ naa ni orukọ mẹta loun fun Buhari gẹgẹ bii igbakeji, Yẹmi Cardoso, Wale Ẹdun ati Yẹmi Ọṣinbajo, ko too di pe Aarẹ mu Ọṣinbajo. Tinubu ni, ‘‘Emi niyi niwaju yin ti mo si n sọ ọ laarin emi ati Ọlọrun mi pe Buhari lo pe mi pe ki n waa ṣe igbakeji oun. O ni nigba akọkọ toun dije, Okadigbo loun mu, o jẹ alafẹfẹyẹyẹ eeyan to jẹ ẹlẹsin ijọ Katọliiki, ṣugbọn awọn ọmọ Naijiria ko dibo fun un. Lẹlẹẹkeji, o tu mu ọmọ ilẹ Ibo, Omesioke, wọn ko tun dibo fun un. Lo waa ni koda, boun ba lọọ mu Poopu wa, awọn ọmọ Naijiria ko ni i dibo fun oun.